Jouluarvonta numero 3\njoulukuuta 15, 2013\nViimeinen jouluarvonta alkakoon!\nMukaan arvontaan pääsee sekä tämän että toisen blogini kautta.\nArpoja voi kerätä seuraavasti:\n1 arpa: kommentti tähän postaukseen\n1 arpa: linkität arvonnan blogiisi\n2 arpaa: lukija tässä blogissa bloggerin kautta\nLisäarpoja saa toisesta blogistani\nJa sitten arvonnan palkintoon:\nTämä arvonta päättyy 22.12. klo 18.\nIlmoita kommentin yhteydessä, monellako arvalla olet mukana tämän blogin kautta (1-4 arpaa)\nTerhi J. 15. joulukuuta 2013 klo 22.21\nKolmella arvalla mukaan arvontaan!\nLöysin kivan uuden blogin joten täytyy tutustua ja lukemista riittää!:)\nMe Wämili 15. joulukuuta 2013 klo 23.44\nHerrrrkullisen näköinen palkinto <3\nLukija + kommentti täältä mukaan ^_^\nMarja-Liisa 16. joulukuuta 2013 klo 21.53\nKahdella mukana, noilla välineillä syntyy jo herkkua jälkeä\nklaara 16. joulukuuta 2013 klo 23.13\nKahdella arvalla mukana. Joulunodotusta!\nUnknown 17. joulukuuta 2013 klo 8.48\nLukijana kommentoin tälläkin puolella ja osallistun arvontaan\nEisku 17. joulukuuta 2013 klo 10.48\nMukaan tulen jälleen. Ihana on palkinto. Lukija + kommentoija (2ll:a). Mukavaa Joulun odotusta.\nSanja Alisic 18. joulukuuta 2013 klo 13.47\nLiityn lukijaksi. Ihana blogi ja ihana arvonta.\nJM 20. joulukuuta 2013 klo 22.52\nOlen lukija bloggerin kautta tässäkin blogissa. :-) Elikkäs kolme arpaa.\nMarja-Liisa 21. joulukuuta 2013 klo 18.11\nLukija olen ja mieluusti kommentoin; ihania herkkuja täällä ja jouluksi sain uusia ideoita.\nNeiti Kesäheinä 21. joulukuuta 2013 klo 22.03\nMukaan arvontaan yhdellä arvalla.\nDIY PaulaS 21. joulukuuta 2013 klo 22.06\nTähänkin arvontaan kommentoin ja linkitän. Voisi vaikka leipoa jotain voitoilla ;)\nHiisukas 21. joulukuuta 2013 klo 22.09\nBon Appétit 21. joulukuuta 2013 klo 23.30\nLohipiirakka (gluteeniton, maidoton)\nPohja: 3 dl tummaa gluteenitonta jauhoseosta 1½ dl perunahiutaleita ½ tl suolaa 150 g maidotonta margariinia 3 rkl vettä Täyte: savustettua lohta perattuna purjoa viipaleina pakastettua parsakaalta pieninä paloina 1 prk kaura"kermaa" 1 kananmuna pippurisekoitusta Voitele piirakkavuoka. Sekoita jauhot, perunahiutaleet ja suola kulhossa. Paloittele joukkoon margariini ja nypi sekaan. Lisää vesi ja sekoita nopeasti tasaiseksi. Painele taikina piirakkavuoan pohjalle ja reunoille. Sekoita täytteen ainekset keskenään ja kaada taikinan päälle vuokaan. Paista piirakkaa noin 30 min 200 asteessa.\nAinekset: 2 kesäkurpitsaa suolaa 1 tlk Calvo-tonnikalafilee oliiviöljyssä valkosipulilla 2 tlk Calvo-tonnikalafilee tomaattikastikkeessa juustokastike (valkokastike, jossa juustoraatetta) juustoraastetta Kesäkurpitsat viipaloidaan ja paistetaan kevyesti. Viipaleet (päälle ripaus suolaa) asetellaan uunivuokaan kerroksittain tonnikalan ja juustokastikkeen kanssa. Pinnalle ripotellaan juustoraastetta. Vuoka kypsennetään uunissa 175 asteessa.\nSuolainen piirakka toimii kivasti illanistujaisissa vaikkapa viinin kaverina. Pohja: 125 g voita 3 dl vehnäjauhoja 2 rkl vettä Täytteet: 2 rkl raastettua parmesaania 2 rkl tuoretta ruohosipulia 1 dl kuohukermaa 2 prk Calvo-tonnikalaa (valkosipulinen) 220 g pakastepinaattia 200 g fetaa


kodin teemaväri vaihtoon…\nKodin hyviä peruspintoja sekä tärkeitä peruskalusteita on hyvä raikastaa aika ajoin vaihtamalla fiilis pohjalta teemaväritystä. Itselläni on tapa tehdä näin 2-3 kertaa vuodessa. Valitse kuhunkin yleiseen tilaan teemaväriäsi kuvastavia esineitä sekä tekstiilejä, joita yhdistelemällä ja vaihtamalla saat kodin perusvärityksestä heijastettua taas täysin uudenlaisen ilmeen ilmoille. Keittiössä teemavärin mukaan voit valita keittiötekstiilit, kattaus-astiat tai -yksityiskohdat, hedelmät yms. Olohuoneen puolella väriä voi korostaa sohvan- tai nojatuolien päälisissä, tyynyissä, peitteissä, lasiesineissä, tauluissa yms.\nIdeoi seinillesi kauniita astetelmia kehystetyistä kauniista arjen esineistä tai pienistä väriteemasi viitteistä. Hyvänä pohjana voi käyttää syväkehyksiä, joissa enemmänkin tilaa vaativan esineen saa nätisti kehystettyä joko lasin taakse tai ilman. Kehystää voit vaikka vain kauniita sävypapereita tai itseäsi miellyttävän tapetin tai tekstiilin paloja. Voit myös liittää kehyksiin erilaisia kolmiulotteisia materiaaleja, kuten tässä tapauksessa teemaväri- pahvien oheen on liitetty helmiä sekä mm. vanha puinen lankakerän hylsy.\n24.2.2019 leenarekola vinkkiblogi\nVuoden mittaan kannattaa ottaa luonnon antimista kaikki irti myös somistuksellisiin tarkoituksiin. Kodin ulko-ovea voi somistaa kutsuvalla kranssilla, joka vaihtuu aina vuodenajan mukaan eri aikaa ilmentäväksi.\n15.9.2018 leenarekola vinkkiblogi\nKeväällä ja kesällä voit jatkaa ikkunasta ulkona näkyvää luonnon vehreyttä myös sisätiloissa. Voit vaihtaa tehosteväriset tyynyt ja torkkupeitot peilaamaan luonnon värejä ja samalla voit tehdä pieniä istutuksia, aivan pääsiäisestä lähtien esim. ruohosta, joilla tuot konkreettisesti vihreän värin sisälle. Oheisissa kuvissa hieman esimerkkejä.\n24.2.2018 leenarekola vinkkiblogi


Lähettänyt Tornion kirjasto lasten-ja nuortenosasto päiväys: kesäkuuta 13, 2013\nSuvivirsi on laulettu ja koululaiset ovat pääseet kesäloman viettoon.\nLämmintä on riittänyt, hellettä suorastaan, turkkini on ollut kovilla,\nniin kuuma on ollut.\nVarmaan moni on heittänyt jo talviturkin pois.\nOlemme seuranneet toukokuun alusta joutsenperheen pesimispuuhia\nKiikarit ja vihko on esillä, johon voi kirjoittaa näkemäänsä.\nOdottelemme jännityneenä kuinka monta poikasta kuoriutuu.\nOsastolle on ilmestynyt lehmä maitopäniköineen sekä maatila,\neli kesämielellä ollaan ja lomia odotellaan.\nMimmi-lehmäkirjoja olen lukenut ja ovat tosi hauskoja, suosittelen!\nToivotamme kaikille oikein mukavaa ja lämmintä kesää!


Samoin kuin vuosi sitten, henkilökunta keräsi jälleen poikien viime vuoden kuvista kuvakirjan. Ja tottakai se piti tehdä vasta vuodenvaihteen jälkeen ja kiireellä, että ehtii hyödyntää tarjoukset. Kun kuvia on vuoden varrelta, voisi tietysti tehdän jonkinlaisen uudenvuodenlupauksen, että käsittelisi niitä painokuntoon vaikka muutamassa erässä vuoden varrella ettei tarvitsisi sitten vuodenvaihteessa istua montaa iltaa koneella putkeen.\nKirjaan tuli kerättyä erilaisia touhuja poikien kanssa, paljolti samoja kuvia ja juttuja kuin blogissakin on vilahdellut. Muun muassa kesän robokalaleikit pääsivät kirjaan.\n"Jostain kumman syystä" Maunon kuvia oli enemmän ja ne olivat laadullisesti parempia kuin Epun mustat möykkykuvat. Henkilökunta pyrki silti tasapuolisuuteen ja keräämään molemmista ainakin suurinpiirtein yhtä paljon kuvia. Erilaiset nukkumiskuvat ovat kyllä selkeässä enemmistössä kuvaamisteknisistä syistä.\nMyös joulukuvat pääsivät mukaan kirjan loppuun, jonkunlaista kronologistakin järjestystä on yritetty noudattaa.\nJa myös ne hupaisat epäonnistuneet, tai ainakin epäonnistuneiden valiot, pääsivät mukaan.\nVoi kun tätä olisi ymmärtänyt harrastaa alusta asti (tosin en ole ihan varma oliko näitä kirjoja mahdollista tehdä jo silloin 7 vuotta sitten kun Mauno syntyi... ei tainnut). Kuvat ovat toki tallessa koko yhteiseltä matkalta, mutta alkupään kuvat ovat kyllä sen verran kuraa laadullisesti ettei niistä ole painokuviksi. Ja urakka edes yrittää olisi ihan liian suuri.\nMitä pohtiessani päädyin pohtimaan myös sitä, että olisiko ne 7 vuoden jorinat täältä blogista syytä joskus jotenkin ottaa talteen, jos tämä vaikka posahtaa taivaan tuuliin ja miten sen sitten kätevimmin tekisi. Onko kukaan muu bloggaaja, aiheesta kuin aiheesta, pohtinut tätä ja mahdollisesti toteuttanutkin?\nMamma N 23. tammikuuta 2015 klo 20.08\nUpea kirja, ihan varmasti! Kyllä silloin 7 vuotta sitten oli mahdollista tehdä kirjoja. Täältä löytyy pari ja kun niitä selaa, voi onneksi todeta kehittyneensä kuvaajana. Tiedän että toiset ovat ottaneet varmuuskopion blogistaan ulkoiselle kovalevyasemalle.\nPepsi + Max 23. tammikuuta 2015 klo 20.23\nEmäntä: Tosi hyvä idea kuvakirja kissojen kuvista! Samaa blogin tallennusta olen useasti miettinyt, mutta ei ole tietoa miten sen voi toteuttaa.\nhlehto 23. tammikuuta 2015 klo 20.34\nExporttaamalla postaukset ne menevät näpsästi talteen... Tai jos joskus vaikka haluaa vaihtaa softaa (Wordpress ei ole lainkaan huono valinta), niin siinäkin exporttaus on paikallaan.\nsitruuna 23. tammikuuta 2015 klo 20.38\nOnneksi tosiaan on jotain kehitystä tapahtunut kuvaamisessa... itse huomasin (en tosin yllätyksenä) aika paljon kehitystä viime vuoden aikana, tosin siihen liittyy myös kaluston perusparannuksia, joten ihan ei voi ottaa koko kunniaa itselleen.\nJa jonkun tuollaisen exporttauksen muistan tehneeni aikanaan kun siirsin sitruunapuu-blogin omalle domainille. Tai jotain. Wordpressi taas vaatisi myös tälle blogille oman domainin, ymmärrän. Sitruunapuu oli aikanaan Wordpressillä tehtynä, joten se on sinänsä tuttu ohjelma.\nhlehto 23. tammikuuta 2015 klo 20.40\nEi se omaa domainia vaadi, jos laittaa wordpress.comiin. Toki Wordpress.comissa hostattu on vähän apupyörät päällä ajamista, mutta kyllä siitä moneksi on. Matkablogin olen jättänyt sinne, muut ovat omalla palvelimella.\nsitruuna 23. tammikuuta 2015 klo 21.44\nTotta, en taas ajatellut, saahan se sinnekin vastaavalla osoitteella kuin Bloggeriin. Mutta en vaan näe hirveästi funktiota siirtää toiseen vastaavaan, eli se siirron pointti olisi sitten omalle domainille, jos jonkun siirron tekee. Ainakin jossain vaiheessa oli jotain rajojakin tuolle Bloggerille että kuinka kauan se funkkaa, muistaakseni lähinnä kuvien määrään, että voihan se olla että sitäkin kautta tulee jossain kohtaa stoppi. Mutta toistaiseksi varmaan elellään näin.\nZepa 24. tammikuuta 2015 klo 9.22\nHieno idea tuo kirja, en ollut edes ajatellut! Mulla on kuvia läjäpäin Flickrissa, mutta kissablogia ei ole säilötty mihinkään muualle kuin sinne mis se ilmestyy. Shit. Pitäiskö? Aina kun moista rupee ajattelemaan, tulee kumminkin mieleen että lopussa kuollaan kaikki ja mitään ei jää vaikka miten puhkuisi, ja sit ei enää viiti ruveta riehumaan...\ncrazy cat lady 24. tammikuuta 2015 klo 13.27\nIhana idea! Jäisi meilläkin kuvat hienosti talteen kun kissojahan täällä kuitenkin pääsääntöisesti kuvataan... Ja sama ongelma nykyisen kaksikon kanssa, on tuo musta aika haastava kuvattava :)\nsea 24. tammikuuta 2015 klo 17.29\nNääh, ei pidä olla niin kriittinen itseään kohtaan! Mietipä jotain 80-luvun kotialbumikuvia, ei nekään ole aina ihan parhaasta päästä. :D Kuvien laatu ja kuvaamisen taito kertoo vain ihmisistä ja ajan kulumisesta, se on osa kuvien tarinaa. Ja tarina jos joku tekee kuvista mielenkiintoisen!\nsitruuna 24. tammikuuta 2015 klo 19.11\nEipä niin pitäisi, mütta tässä on tullut todettua, että kun taito (toivottavasti) kasvaa niin rima nousee samalla vähintään samaa vauhtia. Oravanpyörä on saavutettu ja ikiliikkuja keksitty.\nSatunen 28. tammikuuta 2015 klo 22.30\nKaunis kirja! Itse olen tulostellut osan blogiteksteistä. Itse asiassa tein vanhoista joulukalenterikirjoituksista joulukalenterin isovanhemmilleni, joilla ei ole nettiä saati tietokonetta. Mutta olen miettinyt editoitua printtiversiota...


Etusivu › Toiminta › Jäsentiedote › 6 / 2017\nJäsentiedote 6 / 2017\nJäsenkirje lähetetään automaattisesti liiton jäsenkuorojen puheenjohtajille, taiteellisille johtajille ja sihteereille iFest-jäsenrekisterin tietojen mukaisesti. Jäsenkirjeen voi myös tilata postituslistan kautta suoraan omaan sähköpostiin. Tilaa jäsenkirje tästä linkistä: http://goo.gl/forms/2NyX2zPNKSlTPOjo1\nSuomen juhlavuosi lähestyy kohti huipennustaan ja tämä näkyy ja kuuluu laajalti myös mieskuorokentällä. Ei ole kovin montaa mieskuorolaulajaa, joka ei olisi joulukuun alkupäivinä laulamassa kansallisromanttista ja isänmaallista musiikkia. On hienoa, että mieskuoromusiikki assosioidaan kuuluvaksi tärkeänä osana suuriin juhlahetkiin. Tämä osa yhteistä brändiämme on varmasti se, josta me kaikki haluamme pitää kiinni. Mieskuorolaulu tekee juhlan!\nJuhlahumua on ollut paljon myös jäsenkuorojemme omien merkkipäivien ympärillä kuluneen vuoden aikana. Minulla itselläni onkin ollut ilo ja kunnia vierailla kuorojen juhlakonserteissa ja vuosijuhlissa. Tämä onkin varmasti yksi antoisin osa liiton puheenjohtajien tehtäviä: kiertää ympäri Suomea kuulemassa jäsenkuorojemme kuulumisia, kuulla kuoron musisointia konsertissa ja erityisesti olla onnittelemassa ansioituneita laulajaveljiä näiden juhlien ympärillä. Aikani on rajallista, mutta otan mielelläni kutsuja vastaan kuorojen tärkeisiin hetkiin ja yritän parhaani mukaan myös osallistua niihin!\nOlen ennenkin kirjoittanut siitä, että kuorojen hyväksi puurtavia kuoroveljiä on syytä muistaa ja kiittää yhteisen hyvän eteen tehdystä työstä. Kiitosta voi osoittaa monella tapaa: merkeillä, huomionosoitustuotteilla tai vaikkapa nuottilahjoilla. Olen ollut itse monta kertaa jakamassa näitä muistamisia, ja koen, että on aina hienoa tavata ansioituneita laulajia ja palkita heitä tekemästään työstä näillä kiitoksilla.\nHaluan myös muistuttaa kaikkia pian ilmestyvästä uusimmasta nuottikokoelmastamme, Juomalauluja II on jo tilattavissa ennakkoon liiton toimistolta. Toimitukset alkavat tämän kuun aikana. Mieskuorot ja juomalaulut kuuluvat yhteen, muistakaa tilata teos itsellenne!\nJuhlavaa loppuvuotta toivottaen,\n1) Ilmoittautuminen Mikkelin Talvipäiville päättyy 31.1.2018\nIlmoittautuminen Mikkelin Talvipäiville 23.–25.3.2018 on hyvässä vauhdissa! Mukaan kutsutaan ennen kaikkea kokonaisia kuoroja ja lauluyhtyeitä, mutta myös yksittäiset laulajat ja kuorojen hallintoväki ovat lämpimästi tervetulleita mukaan. Mikkelin keskeinen sijainti junaradan varrella mahdollistaa saapumisen tapahtumaan helposti lähes mistä päin Suomea vain. Talvipäivät järjestetään pitkästä aikaa Itä-Suomessa, joten erityisesti lähiseutujen kuorojen kannattaa nyt hyödyntää tämä mahdollisuus!\nPerjantai-ilta 23.3. käynnistyy Mikkelin kaupunginorkesterin konsertilla, jonka väliajalla konserttiyleisöä tervehditään poiminnoilla lauantain gaalakonsertin suurkuoronumeroista. Konsertin jälkeen vietetään iltaa vapaamuotoisesti mieskuoroseurassa. Lauantaina 24.3. kisataan lauluyhtyeiden paremmuudesta, ja lisäksi kuoroille ja lauluyhtyeille on luvassa esiintymismahdollisuuksia muun muassa aulakonserteissa. Päivän aikatauluun mahtuu myös kuorojen hallintoväen tapaaminen, ja aveceillekin on suunnitteilla omaa ohjelmaa.\nLauantai-ilta huipentuu gaalakonserttiin, jossa kokonaisilla kuoroilla on jälleen mahdollisuus esiintyä omalla ohjelmistolla ja kuullaan lauluyhtyekilpailun parhaimmistoa sekä edustuskuoro Liiton Miehiä, joka pitää seuraavan harjoitusperiodinsa Talvipäivien yhteydessä taiteellisen johtajamme Paavo Hyökin johdolla. Gaalakonsertti päättyy suurkuoronumeroihin, joihin kaikki mieskuorolaiset ovat tervetulleita. Yhdessä lauletaan Toivo Kuulan Nuijamiesten marssi, Olavi Pesosen sovitus Kun poijat ne raitilla, Leevi Madetojan Hän kulkevi kuin yli kukkien sekä Jean Sibeliuksen Finlandia-hymni. Gaalakonsertin jälkeen vuorossa on tuttuun tapaan mieskuorokaronkka. Tapahtuma päättyy liittokokoukseen sunnuntaina 25.3.\nTalvipäivien ilmoittautuminen päättyy 31.1.2018 sähköisellä lomakkeella osoitteessa https://goo.gl/forms/5tDiBRqyIYoHMcly2 . Talvipäivien osallistumismaksu on 69 euroa henkilöltä ja siihen sisältyy koko lauantaipäivän ohjelma, ruokailut (lounas ja karonkkaillallinen) sekä vapaa pääsy lauluyhtyekilpailun yleisöön ja gaalakonserttiin. Myös avecien ja muun matkaseuran osallistumismaksu on 69 euroa. Perjantai-illan kaupunginorkesterin konserttiliput ovat varattavissa erikseen alennushintaan 18 euroa (norm. 24,50/22,50 euroa). Orkesteria johtaa Juha Kangas ja solistina on pianisti Kalle Randalu, konsertin ohjelma löytyy verkkosivuiltamme. Sunnuntain liittokokoukseen osallistuminen on veloituksetonta jäsenkuorolta saadun valtakirjan toimittaneille. Kutsut ja valtakirjapohjat liittokokoukseen postitetaan jäsenyhdistyksille seuraavan jäsenkirjeen yhteydessä.\nTalvipäivien ohjelmaan kuuluvan lauluyhtyekilpailun tuomaristoon olemme saaneet monipuolisia kuoro-, laulu- ja yhtyemusiikin ammattilaisia. Tuomariston puheenjohtajana toimii liittomme musiikkilautakunnan varapuheenjohtaja Anneli Julén ja muina jäseninä Jussi Chydenius ja Teppo Lampela. Lauluyhtyekilpailu on suunnattu niin perinteisille mieskvarteteille kuin myös muunlaisille miehistä tai pojista koostuville yhtyeille, joissa on 3–8 pääsääntöisesti kukin omaa stemmaansa laulavaa laulajaa. Kilpailussa jaetaan palkintoina kaikkiaan 2 000 euroa.\nLiiton edellisessä lauluyhtyekilpailussa Oulussa 2016 palkitut yhtyeet. Kuva: Tomi Tanayama.\nKilpailun osallistumismaksu on 100 euroa yhtyeeltä ja ilmoittautuminen päättyy 31.1.2018. Mikäli yhtyeen laulajat haluavat osallistua myös Talvipäivien muuhun ohjelmaan, on heidän ilmoittauduttava erikseen Talvipäivien ilmoittautumislomakkeen kautta ja osallistumismaksu on sama 69 euroa kuin muillekin osallistujille. Kilpailun säännöt löytyvät kokonaisuudessaan verkkosivuiltamme: www.mieskuoro.fi/tapahtumat/talvipaivat-2018/lauluyhtyekilpailu/saannot/\nVerkkosivuiltamme löytyy myös lisätietoja tapahtuman aikataulusta, majoituksista ja ilmoittautumisesta. Nähdään Mikkelissä maaliskuussa!\n2) Edustuskuoro Liiton Miesten seuraavat koelaulut järjestetään tammikuussa\nEdustuskuoro Liiton Miesten seuraavat harjoitusperiodit järjestetään Talvipäivien yhteydessä Mikkelissä 23.–25.3.2018 ja Joutsenon kesäkursseilla 27.6.–1.7.2018. Tällä hetkellä 18 laulajan kuoroon haetaan vielä lisää laulajia kaikkiin stemmoihin, ja koelaulut näille periodeille järjestetäänkin Porissa 12.1.2018 klo 17–20, Jyväskylässä 13.1.2018 klo 14–16 ja Espoossa 17.1.2018 klo 17–20. Lisäksi Joutsenon periodille on mahdollista hakea koelauluissa Mikkelissä 25.3.2018. Kuhunkin koelaulutilaisuuteen tulee ilmoittautua viimeistään viikkoa ennen koelaulupäivää sähköisellä lomakkeella osoitteessa https://goo.gl/forms/nRDNsiA2x0SEf2Gu2 , ja koelaulut järjestetään vain, jos osallistujia on riittävästi.\nKevään koelauluissa kuoroon hyväksytyt sitoutuvat liittymään kuoron riveihin ja osallistumaan viimeistään Joutsenon kesäperiodille. Liiton Miesten Mikkelin periodin osallistumismaksu on 230 euroa (sisältäen myös Talvipäivien ohjelman ja hotellimajoituksen) ja Joutsenon kesäperiodin hinta täysihoidolla 399 euroa, ilman majoitusta ja aamiaisia 345 euroa. Liiton Miehiä johtaa itseoikeutetusti liiton taiteellinen johtaja Paavo Hyökki. Lue lisää: www.mieskuoro.fi/toiminta/liiton-miehet/\nLiiton Miehet ja Paavo Hyökki Joutsenon kirkossa järjestetyn ensikonsertin jälkeen heinäkuussa 2017. Kuva: Aino Herranen.\nJoutsenon kesäkursseilla on Liiton Miesten lisäksi luvassa myös perinteiset merkkilaulukurssi ja kuoronjohtokurssi. Lisätietoja kurssien aikataulusta ja hinnoista kerromme vuodenvaihteessa liiton verkkosivuilla ja Facebookissa, pysy kuulolla!\n3) Mieskuorojen tapahtumat ja loppuvuoden jäsentarjoukset juhlistavat 100-vuotiasta Suomea\nLukuisat liiton jäsenkuorot järjestävät vielä loppuvuoden aikana omia Suomi 100 -tapahtumiaan. Ilmoita tapahtumia ja tutustu muihin tilaisuuksiin täällä: www.mieskuoro.fi/tapahtumat/suomi100/\nSuomi 100 -teemaa silmällä pitäen ja sotiemme veteraaneja muistaaksemme marraskuun jäsentarjouksena 30.11.2017 saakka on nuottikokoelma Sotaveteraanien perinnelaulut hintaan vain 10 euroa/kpl (norm. jäsenille 12 euroa ja muille 17 euroa). Yli 20 kappaleen tilauksiin lisäksi 10 % lisäalennus!\nVuonna 2005 ilmestynyt kokoelma sisältää 50 laulun verran sotaveteraanien musiikillisia muistoja: sodan aikana rintamalla lauletuista lauluista sotien jälkeen sävellettyihin sotakokemuksista ammentaviin veteraanilauluihin. Erityisen hyödyllinen kokoelma on sotaveteraanikuorojen perinnekuorojen käytössä, mutta siitä löytyy kiinnostavaa ohjelmistoa kaikille mieskuoroille.\nSuomi 100 -juhlateemaan sopii mainiosti myös Suomen rakkain mieskuorolaulu -levy, joka sisältää suomalaisten mieskuorojen ohjelmiston klassikkoteokset Paciuksesta Paroni Paakkunaiseen neljää suurta eli Sibeliusta, Kuulaa, Madetojaa ja Palmgrenia unohtamatta. Levy on nyt myynnissä jäsenkuoroille huikean edulliseen hintaan vain 6 euroa/kpl, kun kuoro ostaa levyä vähintään yhden laatikollisen (31 kpl). Kuoro voi myydä levyä edelleen haluamaansa hintaan vaikkapa omien Suomi 100 -tapahtumien yhteydessä tai lahjoittaa sitä omille yhteistyökumppaneilleen. Tarjoushinta on voimassa 31.12.2017 saakka tai niin kauan kuin levyvarastoa riittää. Mikäli levyä haluaa tilata pienempiä määriä, hinta jäsenkuoroille enintään 30 kpl tilauksille on 12 euroa/kpl ja muille 15 euroa/kpl. Kustakin myydystä levystä lahjoitetaan myös 1 euro liiton Tulevaisuusrahastoon poika- ja nuorten miesten kuorojen hyväksi tehtävään työhön. Lisätietoa Suomen rakkain mieskuorolaulu -levystä löydät verkkosivuiltamme www.mieskuoro.fi/tuotteet/suomen-rakkain-mieskuorolaulu/\n4) Liiton tuoreet nuottijulkaisut soveltuvat erityisesti karonkka- ja illanviettokäyttöön\nSuomen Mieskuoroliiton kuluvan syksyn nuottijulkaisujen teema kallistuu vahvasti illanvietto- ja karonkkatunnelmiin. Marraskuun lopussa ilmestyvä Juomalauluja II ja jo syyskuussa ilmestynyt pienempi kokonaisuus Nousu ja tuho (POP2) ovat molemmat hakeneet innoituksensa viisasten juomasta, ja laulut soveltuvat karonkkaohjelmiston ohella myös vaikkapa kevätkonsertteihin ja lauluyhtyeiden vapaamuotoisemmille keikoille.\nJuomalauluja II -nuottikokoelma sisältää 49 laulun verran niin perinteisiä jo liiton edellisestäkin useampi vuosi sitten loppuunmyydystä juomalaulukokoelmasta tuttuja lauluja, mutta mukana on myös useita uusia juomalauluja muun muassa Olli Hurskaisen kynästä. Kokoelman jäsenhinta on 23 euroa/kpl (muille 28 euroa). Tämä on ehdoton must kaikille mieskuoroillanviettoihin osallistuville laulajille!\nNousu ja tuho sisältää puolestaan neljä K18-luokiteltua teosta aina nousuhumalasta dagen efter -tunnelmiin. Nämä laulut vaativat esittäjiltään erityisesti hyvää pokkaa! Keväällä ilmestyneen naisista inspiroituneen Kauniit ja rohkeat -kokoelman (POP1) tapaan tämän nuottijulkaisun ostaja saa linkin, josta voi kuunnella liiton taiteellisen johtajan Paavo Hyökin laulamia harjoitusäänitteitä erikseen stemmoittain tai yhtenä kokonaisuutena nuottikuvan kanssa. Kokoelman minimitilausmäärä on kvartetillinen eli 4 kpl, ja myyntihinta on 12 euroa/kpl. Yli 20 kpl tilauksiin myönnämme normaaliin tapaan lisäksi 10 % alennuksen. Postitse toimitettaviin tilauksiin lisätään toimituskulut 6,90 euroa/tilaus.\nMolempien julkaisujen sisällys löytyy verkkosivuiltamme: www.mieskuoro.fi/tuotteet/uutuuksia/\n5) Haaste: lahjoita osa joulukonsertin tuotosta Tulevaisuusrahastoon!\nTulevaisuusrahaston pääomaa kartutetaan jälleen rahankeräyskampanjalla. Haastamme kaikki jäsenkuorot lahjoittamaan rahastoon osan joulukonsertin tai muun syksyn aikana järjestettävän konsertin tuotosta! Tavoitteenamme on kerätä vuoden 2017 aikana rahastoon yhteensä 3 000 euroa. Verkkosivuiltamme löydät valmiin kuvan rahastolahjoituksesta konsertin käsiohjelmaan liitettäväksi: www.mieskuoro.fi/toiminta/tulevaisuusrahasto/rahankerays/\nMyös näin voit auttaa:\n- Järjestä tukikeikka, jonka tuotto lahjoitetaan rahastoon\n- Ohjaa rahastoon kuoron juhla- tai omat syntymäpäivämuistamiset\n- Lahjoita konserttikukkiin varatut rahat\n- Pyydä lahjoitusta yritystukijalta\n- Osta Suomen rakkain mieskuorolaulu -levyä – jokaisesta myydystä levystä 1 euro Tulevaisuusrahastoon\nLahjoitukset Tulevaisuusrahastoon: Suomen Mieskuoroliitto ry, FI36 1271 3000 0836 46 (NDEAFIHH), viestikenttään maininta ”Tulevaisuusrahasto”. Poliisihallituksen rahankeräyslupa POL-2016-1078 Tulevaisuusrahaston pääoman kartuttamiseksi on voimassa 18.5.2016–31.12.2017 koko Suomen alueella Ahvenanmaata lukuun ottamatta. Tulevaisuusrahastoa hallinnoi Suomen Mieskuoroliitto ry.\nSuomen Mieskuoroliiton Tulevaisuusrahasto myöntää sääntöjensä mukaan "apurahoja poikakuorojen ja nuorten miesten kuorojen sekä -lauluyhtyeiden perustamiseksi ja toiminnan tukemiseksi sekä näitä tahoja koskeviin erityishankkeisiin". Rahastolla tuetaan erityisesti toimintaa, joka tähtää uusien laulajien saamiseen harrastuksen piiriin ja ajan myötä myös suomalaisiin mieskuoroihin. Rahastosta on sen toiminnan aikana tuettu muun muassa uusien kuorojen ja lauluyhtyeiden perustamista, kuoromatkoja, julkaisuja ja erilaisia poikiin ja nuoriin miehiin kohdistuvia tapahtumia ja hankkeita.\n6) Kaikkien aikojen ensimmäinen 70-vuotisruusuke Nokian Mieskuoron laulajalle\nSuomen Mieskuoroliiton kaikkien aikojen ensimmäinen 70-vuotisruusuke myönnettiin tänä syksynä. Tämän korkeimman mahdollisen kultaisen erikoisruusukkeen sai Nokian Mieskuoron 90-vuotisjuhlien yhteydessä 1. tenori Simo Hilden, joka on laulanut Nokian Mieskuorossa koko 70-vuotisen laulu-uransa. Suomen Mieskuoroliitto onnittelee lämpimästi sekä Simo Hildeniä että kuoroa huikeasta saavutuksesta!\nSimo Hilden kertoo kuorourastaan näin: ”Liityin Nokian Mieskuoroon 16-vuotiaana 1947. Olen kokenut, että kuoro on paitsi valmentanut minua laulajana, se on antanut myös sisältöä elämääni. Kuoronjohtaja määrittelee miten laulu tulee esittää. Kuorossa olen saanut oppia ja valmiutta myös tulkintaan. Parhaimmillaan hyvä esitys vaikuttaa ja koskettaa kuulijan tunnetilaa. Tämän laulajaurani aikana olen saanut laulaa 16 eri kuoronjohtajan kaudella. Viimeaikaisilta johtajilta olen saanut opastusta myös äänenkäyttöön. Näin kuorolle saadaan yhtenäinen sointi, joka palkitsee jokaista laulajaa myös yksilönä. Työuran aikana laulu antoi voimaa työssä jaksamiseen. Nyt olen kiitollinen siitä, että eläkkeelle siirtyessäni minulla oli harrastus, joka nyt antaa sisältöä elämälleni. Kiitos kuuluu niin puolisolleni, laulajaveljille ja ystäville, joilta olen saanut runsaasti kannustusta ja tukea. Yhdessä puolisoni kanssa olemme saaneet kuorosta hyvä ystäviä ja tunteen siitä, että koko kuoro puolisoineen on kuin yhtä suurta perhettä. Mottoni on: ’Laulusta me voimaa saamme, laulu syömmen aukaisee’.”\nKultaiset erikoisruusukkeet ovat muiden ruusukkeittemme tapaan anottavissa erillisellä anomuslomakkeella Suomen Mieskuoroliiton toimistosta. Ruusukkeen saaminen edellyttää liiton jäsenyyttä ja laulajamerkin suorittamista.\n7) Perinteinen jouluaaton hartaus Hietaniemen hautausmaalla\nSuomen Mieskuoroliitto on perinteiseen tapaan mukana järjestämässä jouluaaton hartautta 24.12.2017 klo 16 Hietaniemen hautausmaalla Helsingissä yhdessä Helsingin Reserviupseeripiirin, Pääesikunnan sekä Sulasolin Helsingin ja Uudenmaan piirin kanssa.\nHartaustilaisuuden alustava aikataulu:\nklo 15.30 Kokoontuminen Hietaniemen hautausmaan uuden kappelin lämpiöön\nklo 15.50 Siirtyminen parijonossa Mannerheimin haudalle\nklo 16 Laulu: Kaunehin maa\nJouluevankeliumi, Juhani Talvela\nLyhyt hartauspuhe, kenttärovasti Janne Aalto\nn. klo 16.20 Tilaisuus päättyy\nTilaisuuden laulut johtaa Viipurin Lauluveikkojen taiteellinen johtaja Ilkka Aunu. Kaikki mieskuorot ja yksittäiset mieslaulajat, erityisesti pääkaupunkiseudulta mutta luonnollisesti muualtakin Suomesta, ovat lämpimästi tervetulleita mukaan hiljentymään joulun viettoon.\n8) Jäsentiedot ajan tasalle jäsenmaksulaskuja varten\nSulasolin ja Suomen Mieskuoroliiton jäsenyhdistysten tulee hoitaa Sulasolin iFest-jäsenrekisterissä olevat tietonsa ajan tasalle 22.12.2017 mennessä. Ensi vuoden jäsenmaksulaskutus tehdään jäsenrekisterissä olevien jäsenmäärien perusteella, ja tiedot poimitaan rekisteristä vuodenvaihteessa. Lähetettyjä jäsenmaksulaskuja ei muuteta jälkikäteen, joten huolehdittehan kuoronne tiedot ajan tasalle hyvissä ajoin!\nKuorot ovat itse vastuussa tietojensa oikeellisuudesta. Yhdistykset pääsevät ylläpitämään tietojaan kirjautumalla iFest-järjestelmään. Mikäli yhdistyksellänne ei vielä ole jäsenrekisterin ylläpitoon vaadittavia tunnuksia, tai jos tunnukset ovat hukassa, pyytäkää uudet lähettämällä sähköpostia osoitteeseen .\n9) Suomen Mieskuoroliiton jäsenille 15 % alennus WellO2-hengitysharjoituslaitteesta\nSuomen Mieskuoroliitto ja äänen huoltoon soveltuvaa WellO2-hengitysharjoituslaitetta valmistava Hapella Oy:n ovat tehneet yhteystyösopimuksen. Suomen Mieskuoroliiton jäsenet saavat 15 % alennuksen WellO2-laitteen verkkokaupassa voimassa olevasta hinnasta ja lisäksi yli 10 kappaleen kertatilaukseen yhden laitteen kaupan päälle. Jäsenedun saat, kun hankit laitteen Hapella Oy:n verkkokaupasta shop.wello2.com syöttämällä koodin SMKL2017 Kupongit-kenttään. Samalla tuet Suomen Mieskuoroliiton toimintaa. Lue lisää: www.wello2.com !\n10) Joulun aukioloajat Suomen Mieskuoroliiton toimistossa\nSuomen Mieskuoroliiton toimisto on joulun ja vuodenvaihteen aikaan suljettu joululoman ja inventaarion vuoksi 20.12.2017–7.1.2018. Ennen joulua toimitettavaksi toivottavat tilaukset kannattaa tehdä viimeistään 17.12.2017, ja ruusukkeet ja huomionosoitukset anoa jo marras–joulukuun vaihteessa. Ensi vuonna 8.1. alkaen toimisto on jälleen avoinna jokaisena arkipäivänä maanantaista perjantaihin.\nJoulukuussa on luvassa jälleen uusi jäsentarjous liiton tuotteista jäsenkuoroillemme ja niiden laulajille. Seuraa tiedotustamme liiton verkkosivujen ja Facebookin kautta ja hyödynnä omaksi ja kuoron iloksi rahanarvoiset tarjouksemme!\nMukavaa joulunodotusta kaikille mieskuoroille laulajineen!\nJäsenkirje tulostettavassa muodossa (pdf)


Puoluekannatus vakautuu | Pääkirjoitukset | HS\nSdp ja keskusta ovat nyt käytännössä tasoissa. Perussuomalaisten kannatus ei enää huvennut.\nSosiaalidemokraattien kannatus on hivenen hiipunut ja keskustan kannatus puolestaan kasvanut. Puolueet ovat nyt käytännössä tasoissa, keskusta karvan verran edellä.Siinä tuoreen HS-gallupin olennaiset muutokset verrattuna kuukauden takaiseen. Perussuomalaisten kannatuksen pieneneminenkin on pysähtynyt.Hallituspuolueiden kannatus on yhteensä lähes 50 prosenttia. Huonompiakin tuloksia hallituspuolueille on vajaan vuoden aikana mitattu.Kyselyn haastattelut tehtiin tammikuun puolivälistä helmikuun puoliväliin. Tuona aikana kotimaan politiikassa ei ollut paljon uusia aiheita. Maahanmuuttajien runsas määrä hallitsi julkista keskustelua. Myös työmarkkinajärjestöt olivat otsikoissa uudestaan viriteltyine neuvotteluineen.Perussuomalaisia vaaleissa äänestäneistä alle puolet äänestäisi samaa puoluetta uudestaan. Yhtä suuri osuus perussuomalaisten äänestäjistä on siirtynyt katsomoon.Sama asia toisesta näkökulmasta: ne, jotka vielä äänestäisivät perussuomalaisia, ovat entistä varmempia kannastaan. Perussuomalaisten kannatus on siis lähestymässä kannattajakunnan kovan ytimen kokoa.


Syyskuun tärkeimmät kamat - Kaikki mitä rakastin | Lily.fi\nPäivän tyyli Musiikki Kirjat\n29.9.2013 12:38 Eeva Kolu\tKaikki mitä rakastin\nHaruki Murakamin tiiliskivi 1Q84. Juuri tällaiseen kirjaan sitä haluaa syksyllä hautautua: outoon, epätodelliseen ja helvetin pitkään.\nPipo. Olen etsinyt tällaista peruspipoa vuosia, mutta ilmeisesti minulla on erityislaatuinen pää ("You're something special, Charlie Brown") koska päähäni sopivaa ei vaan ole löytynyt. Kunnes nyt. Pipa on FWSS:n, Beamista.\nYritän opetella peiliportrettejen jalon taidon à la Stella.\nKuvassa näkyy pipon lisäksi toinen syyskuun tärkeistä kamoista: Acnen Canada-huivi, jonka ostin Hannalta edellisellä Fashion-kirppiksellä. Tai oikeastaan ostaa on vähän huono sana, koska itse asiassa en ole maksanut siitä vielä mitään. Hyvä syy kiristää tuo kiireinen nainen treffeille kanssani joku päivä.\nJooooojoo, jauhoin King Krulesta jo aiemminkin, mutta jos meikän syksyllä 2013 olisi virallinen soundtrack, se olisi 6 Feet Beneath the Moon. Se tuntuu samalta kuin uusi piponi joka ei ole kauhean nätti vaan oikeastaan tavallaan ruma, mutta joka on turvanani kun astun ulos jäätäviin aamuihin - kyllä me pärjätään, kun ollaan sopivasti vihaisia ja silti sopivasti pehmeitä. Ihan niinkuin tämä biisi.\nTämä on Erittäin Tärkeää: hyvä leipä syntyy kun repii vähän lehtikaalia ja hieroo sitä pari minuuttia oliiviöljyn kanssa, laittaa paahdetun leivän väliin reilun piparjuurituorejuustokerroksen, paistisiivujen, tomaatin, suolan ja pippurin kanssa. Uskokaa mua, tiedän mistä puhun, koska olen elänyt näillä leivillä viimeisen viikon.\nSyyskuu on melkein ohi. En tiedä olenko ihan valmis vielä päästämään irti. Ehkä laitan huomenna soimaan Dancing in Septemberin ja yritän sanoa tälle kuukaudelle heipat karnevaalihengessä.\nMeeeri\tMixed\t 29.9.2013 13:11\nPipo on toki ihana, mutta tuossa kuvassa mun katseen veti puoleensa enemmänkin tuo Ratzerin (eikös?) ihana torkkupeitto... Saisiko siitä vähän ylistyssanoja, niin voi sitten hyvällä omallatunnolla laittaa sen unelmointiostoslistalle? Näyttää ainakin niin ihanaltaupeeltamahtavalta ja on vielä merinovillaa... <3\nEeva Kolu\tKaikki mitä rakastin\t 30.9.2013 11:34\nEn totta puhuen osaa ihan tarkalleen sanoa, suosittelenko ko. vilttiä. Mulla se on nukkaantunut tosi pahasti! Mutta olen kyllä koiran vuoksi joutunut kerran pesemään sen, liekö se sitten pahentanut asiaa? Mutta nätti on toki, ja mukava.\nEeva Kolu\tKaikki mitä rakastin\t 30.9.2013 11:35\nEn vieläkään tiedä, mistä ko. kirja kertoo, vaikka olen lukenut jo hyvän matkaa! Se siinä onkin jännittävää.\nVierailija (Ei varmistettu)\thttp://erantoruusu.blogspot.fi/\t 29.9.2013 13:50\nSuloinen pipo! Huomaan, että minulla on lukusivistyksessäni Murakamin mentävä aukko. Mistä teoksesta suosittelisit miehen tuotantoon tutustumisen aloitettavan?\nVierailija (Ei varmistettu)\t 29.9.2013 16:19\nNorwegian Wood on hirveän kaunis teos! Sopii ekaksi :) T murakami-fani\nEeva Kolu\tKaikki mitä rakastin\t 30.9.2013 11:38\nHeips, olen lukenut Murakamilta tätä ennen vain Mistä puhun kun puhun juoksemisesta, joka ei siis ole romaani. En siis ikävä kyllä osaa sanoa, koska mulla on kirjasivistyksessäni sama aukko!\njenniferie\tKokeilu blogi\t 30.9.2013 13:27\nOon lukenut itse\nOon tykännyt kaikista! Ja tänään aloitin Norwegian Woodin vaikuttaa myös oikein hyvältä\nSanoisin, että alota mistä vaan :-)\nJohannaj (Ei varmistettu)\t 30.9.2013 17:08\nOon lukenut Murakamilta melkein kaiken mitä käsiini olen saanut. Muutamia vielä uupuu ja tällä hetkellä luenkin samaista tiiliskiveä kuin Eeva uudelleen.\nEkaksi Murakamiksi voisinkin juuri suositella jo mainittua Norwegian Woodia (aloitin sillä itsekin kuten monet muut), se jotenkin antaa mukavan pehmeän alun Murakamin tuotantoon, ja sen jälkeen voikin lukea oikeastaan ihan mitä vain seuraavaksi. En ole itse vielä törmännyt teokseen kyseiseltä herralta josta en olisi pitänyt.\nErityisesti takaraivossa lemppareina kutkuttelevat Kafka on the Shore, The Wind-up Bird Chronicle ja Hard-Boiled Wonderland and the End of the World (+ tietenkin 1Q84)\nannamar (Ei varmistettu)\t 1.10.2013 00:19\nmurakamiin hullaantuu. itelleni Kafka rannalla oli se mistä koko ihastus alkoi ja jotenkin yhä lumoavin jonka olen lukenut. muistan että lintsasin koulusta saadakseni kirjan loppuun ja olin kirjasta ihan sekaisin monta päivää!\nnyt on tuo samainen 1Q83 kaikki kolme osaa sisältävä tiiliskivi enkuksi hyllyssä. englanti on yhä vähän haastava lukukieli itselle (tykkään lukea paljon kerralla, mutta englantia en vain jaksa) mutta ajattelin tässä nyt kohta aloitella.\n0rvokki (Ei varmistettu)\thttp://erantoruusu.blogspot.fi/\t 29.9.2013 13:54\nNimimerkki unehtui äskeisestä, hei taas :)\nkukka (Ei varmistettu)\t 29.9.2013 15:25\nSaako tällaista edes kysyä.. Onko tuo kihlasormus? Eli onko minulta mennyt jotain ohitse :D Onnea!\nnäin luulen (Ei varmistettu)\t 29.9.2013 17:23\nniin, kyseessähän on peilikuva -> se on Eeva oikea nimetön, jossa se sormus on.\nJ/SH (Ei varmistettu)\thttp://www.skipped-heartbeats.blogspot.fi\t 29.9.2013 20:31\nMahtavia nämä sormus-kommentit. Vastahan Idankin blogissa oli samaa hehkutusta kun vasemmassa nimettömässä oli sormus (ilman kihlautumista takana). Vasemmalta kädeltä tuo sitäpaitsi (iiks) näyttää! Onnea kihlautumisesta kuitenkin, jos siitä olisikin kyse :)\nEeva Kolu\tKaikki mitä rakastin\t 30.9.2013 11:36\nHanit, se sormus on oikeassa (eli väärässä) kädessä! :) xx\nMinnaM\tItse Minna Mänttäri\t 29.9.2013 17:35\nHihi, nauroin ääneen tuolle kuvassa lymyilevälle pyykkitelineelle. Lapsuuteni perhekuvissa samainen kapistus näkyy melkein jokaisessa otoksessa.\nJos elämääni jokin leimaa, niin pyykinkuivaustelineen ikuinen läsnäolo :) Kerrostalokämpät!\nHannaGullichsen (Ei varmistettu)\thttp://safkaa.com\t 29.9.2013 17:39\nOi, kiristä minut kanssasi ihan minne vaan, ikävä jo seuraasi! <3\nIkävä! Soitellaan tällä viikolla!! xxx\nAstridem (Ei varmistettu)\t 30.9.2013 08:42\nEeva Kolu\tKaikki mitä rakastin\t 30.9.2013 13:27\ntl (Ei varmistettu)\t 30.9.2013 12:13\nSulla on aivan mahtava musiikkimaku! Oletko miettinyt esim. Spotify-listaa omista lemppareistasi? Täällä olisi ainakin yksi, joka ilahtuisi kovasti moisesta. :)\nHeips, mulla ei ole Spotify käytössä, mutta jonkinlaista soittolistaa voisin joskus kokeilla väsäillä vaikka sitten ihan vaan listamuodossa. xx\nhiinanna (Ei varmistettu)\t 30.9.2013 12:50\nKotiutin edelliseltä stokiksen reissulta Acnen Alaska-massiivihuivin (jota kaverini kovin mielellään kutsuvat erään-niinikään-ruotsalaisen-puljun torkkupeitoksi, hyvä diili siis) ja nyt kun olen päässyt kunnolla syysflunssailu-moodiin, ei tuo harmaa möhkäle ole tainnut poistua harteiltani kuin ehkä yhdeksi illaksi liihotellessani pitkin Lontoon katuja. Ostinpa vielä UO:sta mätsäävän pirtsakan harmaasävyisen pipon - syksyn luottounivormu check.\nhttp://howsheloves.blogspot.fi/ (Ei varmistettu)\thttp://howsheloves.blogspot.fi/\t 30.9.2013 19:50\nMikä tuo ihana asia kirjan vieressä on?! Tuikulle? :)\nEeva Kolu\tKaikki mitä rakastin\t 2.10.2013 10:54\nHeips, tuo on tosiaan tuikkulyhty, Tom Dixonin :)


Miksi lapset jaotellaan liikuntatunneilla? - Mielipide - Helsingin Sanomat\nMiksi lapset jaotellaan liikuntatunneilla?\nOlen seurannut mielenkiinnolla keskustelua koulujen pituusjärjestysjonoista. Itseäni on jo pitkään ihmetyttänyt kouluissa liikuntatunneilla vieläkin käytössä oleva tapa, jolla jaetaan esimerkiksi joukkuepeleissä lapset ryhmiin. Kaksi hyvää pelaajaa saa vuorotellen valita pelaajat omiin joukkueisiin.


Race Horse Company: Ympäri ämpäri | Kaupunkikulttuurikoti\nlasten kanssaRace Horse CompanySirkusSuvilahti 20.56\nYmpäri ämpäri on lapsille suunnattua nykysirkusta. Esitys kertoo pienestä sirkusseurueesta ja sen kiertue-elämästä. Esiintyjinä ovat Kalle Lehto ja Susanna Liinamaa, ja musiikista vastaavat Ben Rogers sekä Sami Tammela. Esitykseen mahtuu jongleerausta, tanssia, akrobatiaa ja saippuakuplia. Ja ilmapallonnielijä. Ja apina ja banaani. Tosin yleisön joukosta valistetaan heti esityksen aluksi, ettei se kyllä mikään oikea banaani ole, vaan banaaniksi pukeutunut mies. Koska sen JALAT näkyy!\nApina ja banaani olivat myös meidän pienempien suosikki, vaikka aluksi vähän jännittikin eikö esityksessä ole muuta kuin kitaraa soittava apina. Banaania jahtaava apina sai kuitenkin yleisön vääntelehtimään naurusta ja vielä kotimatkalla mietittiin miten se banaani käänsi sitä silmälasien lippaa siinä lopussa. Ennen esitystä lapset pohtivat, ettei tässä esityksessä varmaan ole eläimiä kun ollaan Suomessa. Niin vaan lavalle ilmestyi apinan lisäksi heppoja, elefantteja ja käärme. Aikuiskatsojaa nauratti poistuessa bongattu keppihevosparkki salin ulkopuolella. Ja aika moni muukin kohta esityksessä! Silloinkin kun ei naurattanut oli hymy huulilla, tämä oli sellainen hyvän mielen esitys: taitavaa, hauskaa, tyylikästä.\nRace Horse Company on tuttu Suvilahden White Nights -kabareesta. Siinä missä kabareen kaikkia osia ei missään nimessä voi sanoa lapsille sopiviksi, voi tämän lapsille suunnatun esityksen kaikkia osia kyllä hyvinkin sanoa aikuisille sopiviksi. Itse asiassa yleisössä oli aika monta aikuista, joilla ei edes näön vuoksi ollut lapsia mukana. Tässä esityksessä oli mukana kabareista tutuksi tullut hieman kajahtanut hyvä meininki, hyvällä musiikilla säestettynä. Musiikki on tätä esitystä varten sävelletty.\nTags: lasten kanssaRace Horse CompanySirkusSuvilahti


Pääkirjoitus | Kaupungin vuokra-asunnot painottuvat Helsingissä selvästi alueittain – segregaation estäminen otettava aidosti keskiöön | Pääkirjoitus & mielipide | Helsingin Uutiset\nPääkirjoitus Kaupungin vuokra-asunnot painottuvat Helsingissä selvästi alueittain – segregaation estäminen otettava aidosti keskiöön\nHelsingin Uutiset selvitti miten kaupungin vuokra-asunnot jakautuvat Helsingissä (HU 18.4.). Kaupungissa on alueita, joissa tuettua asumista on yhä vähän tai ei ollenkaan.\nTuetut vuokra-asunnot eivät jakaudu tasaisesti eri kaupunginosien välillä. Esimerkiksi Jakomäessä 59 prosenttia asuntokannasta on kaupungin tai jonkin muun tahon ylläpitämää tuettua vuokra-asumista. Kumpulassa osuus on 53 prosenttia. Koskelassa, Ala-Malmilla ja Kurkimäessä tuettujen vuokra-asuntojen osuus on 50 prosenttia alueiden asuntokannoista.\nVuokratalovaltaisia kaupunginosia ovat myös Vesala, Maunula, Kallahti, Pikku Huopalahti, Kivikko, Länsi-Herttoniemi, Meri-Rastila ja Itäkeskus. Näissä kaikissa tuettujen vuokra-asuntojen osuus on yli 40 prosenttia.\nTuetulla vuokra-asumisella tarkoitetaan Arava- tai korkotukivuokra-asuntoja, joiden asukasvalintaan vaikuttavat hakijan asunnontarve sekä varallisuus. Vuokrataso on markkinahintaa huokeampi. Helsingissä tällaisia asuntoja on noin 70 000. Suurimman osan, 50 000 asuntoa, omistaa Heka.\nOmistusasumisen lisäämistä vuokratalovaltaisilla alueilla vaikeuttaa se, että asuntojen hinnat monilla Helsingin alueilla ovat paljon alhaisempia kuin uuden asunnon rakentamisen kustannukset. Uusia omistus- tai asumisoikeusasuntoja saadaan tällaisille alueille osana laajempaa uudistamista esimerkiksi Jakomäessä ja Myllypurossa. Vuokratalovaltaiseen Meri-Rastilaan tuodaan omistusasumista täydennysrakentamisella.\nAlueilla, joilla vuokra-asuntojen osuus on pieni tai olematon, vuokra-asuntojen lisäämistä vaikeuttavat yksityinen maanomistus tai yleiskaava, joka määrittelee alueen pientalovaltaiseksi. Kaupunki pyrkii kuitenkin vaikuttamaan asiaan ja esimerkiksi Kulosaarikin on saanut ensimmäiset kaupungin vuokra-asuntonsa.\nSegregaatiokehityksen pitää olla yhä näkyvämmin esillä Helsingin päätöksenteossa. On selvää, että tuettu vuokra-asuminen ei miellytä arvokkaampien asuinalueiden asunnonomistajia, mutta isossa kuvassa se on pienempi paha kuin segregaation voimistuminen ja siitä seuraavat moniulotteiset haittavaikutukset.


Topic: Sarjakuvien tyyli\t- www.sangatsumanga.fi\nHome › Forums › Piirtäminen › Sarjakuvien tyyli\nThis topic has 24 voices and 23 replies.\n13.2.2009 at 11.40 #46846\nEli minkä tyylisiä sarjakuvanne ovat? Tarkoitan juonta (väkivaltainen, humoristinen, seikkailu…) ja piirustustyyliä (realistinen, manga, karikatyyrinen…).\nItse juoni on yleensä humoristinen. Yksi pidempi sarjakuva jota en vieläkään ole saanut valmiiksi, on seikkailu.\nPiirustus tyyli on yleensä manga tai karikatyyrinen.\nTietääkö kaikki mikä on karikatyyri? Eli siis tyyli jossa anatomia ei ole kohdallaan eikä muutenkaan aidon näköisiä hahmoja. Usein sanomalehdissä olevat sarjakuvat ovat karikatyyrisiä.\nRealistinen on siis sellaista että henkilöt ovat piirretty tarkkaan oikeiden ihmisten näköisiksi.\nMangaa minun tuskin tarvitsee selittää.. 😀\n13.2.2009 at 16.52 #46888\nKalmankoira olla väkivaltainen ja perustaa kauhua aika paljon- toki sekaan mahtuu myös toimintaa ja pienenmoista aikuisviihdettä (tai ainakin suunnitteilla olisi). Piirtotyylinä en voi ihan mangaa sanoa, sillä en koskaan ole opiskellut varsinaisesti mistään oppaasta miten anime/manga ihminen piirretään, vaan aika paljon itse kehittänyt oman tyylin, joka nyt sattumoisin muistuttaa jollakin asteella mangaa…\n13.2.2009 at 18.32 #46895\nPiirrän mangavaikutteisesti, mutta tyyli vaihtelee ainakin hieman tarinasta riippuen. Yleensä hahmoni ovat suhteellisen yksinkertaisesti piirrettyjä (suunnilleen Rumiko Takahashin tyyliin), mutta taustat taas ovat yksityiskohtaisesti piirretyt. Tosin tykkään myös tehdä joitakin hahmoja tarkemmin piirrettyinä. Juonet ovat yleensä komedisia (hillitympää komediaa tai ihan täyttä hömppää), mutta eräs synkeä ja väkivaltainen draamasarjakin on ollut suunnitteilla.\n14.2.2009 at 7.09 #46900\nTyylini on erittäin mangamainen, isosilmäisyyttä ja villejä tukka tyylejä, plus silloin tällöin chibimäisyyttä…\nJa chibimäisyys voisi jo enteillä genreäkin. Jouduin kerran sarjista kommentoinnulle kaverille toteamaan, etten taida saada vakavasti otettavaa sarjakuvaa kirveellä uhattunakaan. :’-D\nMutta ei sarjakuvani ole kokonaan tarkoitus olla pelkkää aivot narikassa -meininkiä, se on enemmänkin seikkailu tarinaksi tarkoitettu, vaikka aika kesken onkin… Nyt valmistelen 40. sivua. 🙂\n14.2.2009 at 12.33 #46926\nOman sarjakuvani tyyli on jotain Kishimoton ja perus shojon välitä, eli anatomia on hyvin kohdallaan mutta sitten pärstä on sitten leveä kuin oma peppuseni!(eli tosi leveetä) Ja yritän laittaa jossain määrin huumoria mangoihini(Jos sitä sais joskus tehtyä) mutta on paljon helpompaa tehrä sellatteita surumielisiä naamoja.\n18.2.2009 at 8.15 #47142\noma tyylini on hieman miksattua eichiroo odaa ja sorachi hiedeakia. eli seikkailua ja huumoria. tulee siihen mun sarjaan vähän draamaakin ja huumorikauhua.\nsarjastani olen suunnitellut suhteellisen pitkää eli jotain kymmenisen kirjaa jos innostus sarjaan pysyy. 🙂\n20.2.2009 at 8.52 #47272\nPiirrän yksittäisiä sivun kokoisia, ja ne on kaikki aika angstia, draamaa ja väkivaltaa. Lisäksi shounen aita.\nJossain vaiheessa pitäis kasata valtavasta tarinavyörystäni joku, josta tekisi pitemmän.\nPiirtotyyli manga, mutta pyrin jäljittelemään realistista jälkeä esim. hiuksissa ja vaatteissa. Hahmoilla (jotka ovat suurelta osalta miehiä, koska mangassa/animessa naishahmot ärsyttävät minua) silmät ovat lähellä normaalia kokoa, mutta ripset ovat pitkät.\nRakastan yksityiskohtia vaatteissa ja hahmoissa yleisesti, kuten tatuoinnit, mahdollisesti meikkiä, korut ja hiuslaitteet.\nHahmoni eivät siis näytä kovinkaan paljon miehiltä, kun heillä on koristeelliset vaatteet, jotka ovat jopa muokattuja versioita jostain barokki-ja renesanssiajan naisten mekoista ^_^ vain ruumiinrakanne viestii miehisyydestä.\n22.2.2009 at 8.30 #47420\nTykkään ite genrestä horror, mutten osaa piirtää sitä. Huumori ja romantiikka, siinä se taitaa olla. En osaa oikein piirtää kovinkaan vakavaa sarjakuvaa joten vedän kaikki vakavat kohdan lähes aina huumorilla. Ei kyllä ihme, ettei sarjikseni ole juuri koskaan kovin pelottavia tai vakavamielisiä, kun en itekkään ole kumpaakaan edellämainituista. Mitään Scifiä(kään) en osaa piirtää, kun ei kiinnosta. En tiedä Scifijutuista juuri mitään enkä halua tietää (vai onko niissä jotain tietämisenarvoista?). Taikatyttösarjikset ei kiinnosta juuri p*skaakaan. En siksi hylkää Scifiä ja Taikatyttöö, ku en ite pidä niistä jne. vaan siksi koska mulla ei ole mielikuvitusta keksiä ja piirtää jotain Tokyo Mew Mewin jäljitelmiä, vai voiko sen noin sanoa. Piirrän siis sellaista ns. kauhun, huumorin ja romantiikan sekoitusta. Siinä on kuviskerholaisillakin kestettävää.\nPiirrän sarjikseni mangan ja realistisen sekoituksella, vaikka tarkoitus olisi tehdä realistisella. Nyt uusimmassa sarjiksesa en juurikaan käyttänyt chibijuttuja, joita yleensä survon lähes joka väliin mihin sopii. Ite en henkilökohtaisesti tykkää esmes Mia Ikumin tyylistä piirtää sarjiksia, vaikka onhan ne ihan kivoja ja söpöjä. En voisi koskaan kuvitella itteäni piirtämässä jtn horroria Ikumin tyylillä! x ) (tuskin kovin moni muukaan…)\nMangatyylillä en osaa juuri piirtää. Vaikka osaisin, en varmaankaan piirtäisi kokonaista sarjakuvaa sillä tyylillä. No riippuuhan se piirustustyyli hahmojen luonteistakin, omalla kohdalla ainakin. Eli vaikka pyrin piirtämään realistisella tyylillä, ne muistuttavat aina liikaa mangatyyliä. Tykkään realistisesta enemmän kuin mangatyylistä, mutta tämä ei tarkoita sitä, että metsästäisin kissojen ja koirien kanssa vain realistiselta näyttävää mangaa. Piirrän senmukaan realistista ja/tai mangatyylistä, jos hahmojen luonteeseen tai sarjakuvan tyyliin sopii jompikumpi, ja jos molemmat, teen niiden sekoitusta.\n22.2.2009 at 9.19 #47425\nKyllä ne ovat kaikki tupanneet olemaan mangatyylisiä sarjakuvia joita olen piirtänyt. Enimmäkseen on tullut piirrettyä sellaista väkivaltaista kauhumättöä, mutta nyt ajattelin alkaa erään tarinan kokonaan alusta, tehden siitä samalla vähemmän kauhua ja enemmän seikkailu sisältävän teoksen huumoriakaan unohtamatta. Ongelaman tuppaa vain olemaan se, että alan tehdä hahmoistani turhan pikkutarkkoja ja tarina tuppaa usein jäämään kesken. Parhaimmillaan olen päässyt noin 70 sivun kieppeille erään kesken jätetyn sarjan kanssa, sillä sen juoni tuntui liian monimutkaiselta ja vaikeaselitteiseltä. Toivottavasti nyt jaksaisin tähän alkavaan projektiini panostaa täysillä…\n17.3.2009 at 8.46 #48943\nHmm. Olen mukana improsarjakuvissa, jotka ovat luonnollisesti melkein kaikki huumoripointtisia mutta omat sarjakuvani.. Sisältävät vähän kaikki erimateriaalia. On useimmissa fantasiaa, mutta on sellainenkin missä ei ole, on tunne-sotkua, on magiaa, on klassikollisesti hyvä vs. pahaa. On vain mukava tehdä erilaisia sarjakuvia, sillä motivaationi vaihtelee niin hämmästyttävän rajusti, että olisi edes intoa joskus tehdä jotakin niistä sarjakuvista.\nMangasarjakuvista olen saanut tarpeeksi, kyllä niitä netissä riittää joten en ole ikinä mennyt sille puolelle. Mangatyylikin on alkanut jo hieman kauhistuttamaan, onneksi sentään Narutossa ja Death notessa mennään hieman realistisemmalla kannalla…\n21.3.2009 at 7.59 #49126\nmun manga tyyli ei oo mikään maailman paras ja kun en oo lukenu miten mangaa piiretään mut kyl se on niinku akira toriyaman ja eichiro odan välillä. Siinä on kauhuu huumorii ja ei mitään muuta :geek:\n24.3.2009 at 16.58 #49377\nMun sarjakuvat on monesti humoristisia! Tykkään tehdä koskettavia tai sitten varsin arkisia juonia sarjakuviini. Mun piirrostyyli puolestaan on kaukana mangasta.. Se ei ole kovin realistinenkaan. Se on hieman oman tapaiseni. Sitä kai voisi sanoa hieman karikatyyriseksi. En piirrä varsinaista sarjakuva sarjaa vaan jokaisessa sarjakuvassa (Mitkä ovat yleensä vain 1-3 sivua.) on jokin oma tarinansa. Mulla on 2 tiettyä vakiohahmoa jotka liitän jokaiseen sarjakuvaani. 🙄\n30.3.2009 at 16.02 #49737\n31.3.2009 at 16.27 #49838\nPiirän sarjakuvaani mangatyylillä, mutta ne eivät ole isösilmäisiä lapsellisia tyyppejä, vaan oikeiden mittasuhteiden avulla tehtyjä demostraatiota oikeasta ihmisestä. Silmät ovat keskellä päätä ja vartalo on oikeiden mitasuhteiden kokoisia :—–D Piirrän toki humoristisiakin sarjakuvia, mutta itse pidän eniten mustasta huumorista (oho, hups se kuoli ) Teen muuten sarjakuviini yleensä emohtavia tyyppejä, jotka lilluvat gootin rajoilla, pojilla meilkein aina emohiukset (puolipitkät). Rakastan myös mustia hiuksia, ja tämä ärsyttääkin minua, sillä monissa mangoissa päähenkilöillä on vaaleat hiukset, vaikka he ovat japanilaisia ? wtf (kiitos jos jaksoitte lukea tylsän selostukseni) p.s kuva motomi kyousuken mangasta Beast Master <3\n4.4.2009 at 8.04 #50067\nHarmillista sanoa että "manga" tyylinen on tyylini, koetan päästä siitä eroon ja saada vähän reallistisempaa aikaan. Ja sarjakuvani ovat vähän… no se ihan riippuu, pidän piirtää shonen taisteluja ja muuta ihanaa mutta sitten joskus matkaan eksyy kaikkea "romanttista" lässytystä joka häiritsee itseäni nyt liikaakin.. pitäisi koettaa jatkaa enemmän shonen piirtelyä.\nTaistelut, huumori, romantiikka, ja drama on aikalailla minun alaani x’DDD Että sellaista


Timanttiporaus ja -sahaus | Baltscand.com\nTimanttiporaus on nopein, turvallisin ja tehokkain porausmenetelmät, joka aiheuttaa minimaalisesti tärinää, melua ja on pölytön. Käyttämällä tätä menetelmää voidaan tehdä tarkasti ja täsmällisesti reikiä ja aukkoja eri perustuksiin, kuten betoni, luonnonkivi, kivityö, tiilet jne. Timanttiporaus voidaan tehdä missä tahansa kallistuskulmassa asiakkaan toiveiden mukaan.\nPoraus tehdään minkä tahansa kovuisiin materiaaleihin, joita käytetään rakentamisessa, ja samalla säilytetään materiaalin rakenteellinen eheys. Poraus on mahdollista 8–1500 mm halkaisijalla. Se on nopein ja erehtymättömän tarkka poraustekniikka, joka on kehitetty. Pölytön tekniikka. Minimaalinen tärinä. Minimaalinen melu.\nRiviporaustekniikassa tehdään useita toisiinsa yhteydessä olevia porausreikiä. Reiät ja aukot tehdään vaaka- ja pystytasoissa. Tätä tekniikkaa käytetään pääasiassa, jos rakenne on liian syvä leikattavaksi tavallisella sahalla tai kaapelilla. Riviporaustekniikkaa käytetään monimutkaisuudeltaan vaihtelevaan poraukseen. Poraaminen voidaan tehdä vaaditussa koossa ja muodossa, mukaan lukien pyöreä, neliskulmainen jne. Sillä päästään enintään 5 metrin syvyyteen, mistä johtuen tätä tekniikkaa voidaan käyttää luomaan aukkoja paalutuksia varten, poistamaan nosturien perustuksia, nostamaan kuiluaukkoja ja vastaaviin töihin, joissa leikkaaminen sahalla on mahdotonta.\nTimanttisahaaminen on nopein, turvallisin ja tehokkain sahaustapa, joka aiheuttaa minimaalisesti tärinää, melua ja on pölytön. Tämän menetelmän avulla voidaan tehdä aukkoja tarkasti ja täsmällisesti eri perustuksiin, kuten betoni, luonnonkivi, kivityö, tiilet jne. Timanttisahaaminen tehdään vaaka- ja pystytasoissa.\nLattiasahoja käytetään leikkaamaan vaakasuuntaisia tasoja, kuten jalkakäytäviä, teitä, siltoja, pysäköintialueita, betonilattioita jne. Tämä menetelmä on muita perinteisiä menetelmiä sopivampi, jos on tehtävä nopeasti suuria aukkoja. Lattiasahamme leikkaavat mitä tahansa materiaalia 500 mm vahvuuteen saakka ilman pölyä ja melua.\nSeinäsahalla sahaus on nopein, siistein ja tarkin menetelmä, kun halutaan sahata aukkoja seiniin, esimerkiksi ennen ovien tai ikkunoiden asennusta. Seinäsahamme voivat leikata raudoitettua betonia tai kivirakenteita, vaikka työtila olisikin hyvin pieni ja rajoitettu.\nJos rakenteet ovat monimutkaisempia ja seinäsaha ei varmista haluttua syvyyttä, käyttöön voidaan valita vaijerisahaustekniikka. Vaijerisahausta käytetään leikkaamaan monimutkaisia ja paksuja rakenteita, esimerkiksi pilareita, palkkeja, siltoja jne. Dynaaminen ja nopea leikkaus sallii raudoitetun betonin tehokkaan leikkauksen.\nLAIKKA- JA KETJUSAHAUSTEKNIIKKA\nKäsikäyttöiset timanttilaikka- ja ketjusahamme sopivat tarkkaan leikkaustyöhön sisätiloissa ja ahtaissa kohteissa.\nSyväsahausta käytetään katujen korjauksia ja paisuntasaumat valmisteluun. Tässä tekniikassa käytetään erikoisvalmisteisia timanttisahanteriä.\nSoita meille: +358 400298588\nOle suoraan yhteydessä meihin\nEYTJ 00100 HELSINKI\n© 2022 Baltscand.com


Puuma hyökkäsi 6-vuotiaan tytön kimppuun luonnonpuistossa – alue on toistaiseksi suljettu - MTVuutiset.fi\nPuuma hyökkäsi 6-vuotiaan tytön kimppuun Rancho San Antonion piirikunnan puistossa.\nJulkaistu 18.02.2020 22:43\nYhdysvaltain Kaliforniassa sijaitseva Rancho San Antonion piirikunnan luonnonsuojelupuisto on toistaiseksi suljettuna, sillä puuman epäillään purreen 6-vuotiasta tyttöä alueella sunnuntaina.\nTapahtumaketju sai alkunsa Rancho San Antonion piirikunnan puistossa, kun tyttö oli perheensä kanssa kävelyllä luonnosuojelupuistossa sunnuntaiaamuna lähellä Cupertinon kaupunkia. Pusikosta hyökkäsi yhtäkkiä puuma, joka nappasi tyttöä jalasta kiinni. Tytön isä onnistui pelästyttämään puuman matkoihinsa, ja kaikkien onneksi tytön vammat olivat lieviä. Tyttö vietiin varmuuden vuoksi sairaalaan tarkistettavaksi.\nViranomaiset sulkivat puiston 10 minuutin kuluttua tapahtuman jälkeen ja kehottivat ihmisiä välttelemään aluetta siihen saakka, kunnes Kalifornian kala- ja villieläinministeriö (CDFW) ovat saaneet suoritettua tutkintansa. Tytön päälle hyökännyttä puumaa yritettiin jäljittää muun muassa hajun perusteella neljän koulutetun koiran avulla.\n– Luonnonsuojelupuisto tekee tiivistä yhteistyötä Kalifornian kala- ja villieläinministeriön kanssa, jotta villieläinten ja ihmisten väliset kohtaamiset saataisiin minimoitua, kerrotaan puistoualueen virallisessa tiedotteessa.\nLuonnonpuisto on puumien elinympäristö\nVaikka puumahavainnot ovat yleisiä alueella, hyökkäykset ihmisiä kohtaan ovat harvinaisia, sillä puumat ovat yöeläimiä ja välttelevät ihmisten suosimia alueita.\n– Ihmisten on kuitenkin hyvä olla valppaina, sillä Santa Cruzin vuoret ovat puumien elinympäristöä, muistutetaan tiedotteessa.\nPuisto suljettiin kolmatta kertaa sitten elokuun 2019, jolloin kolmen puuman lauma havaittiin lähellä puiston kävelytietä.\nKatso videolta koko tapahtumaketju!\nYhdysvallat Kalifornia Ulkomaat Luonto ja eläimet


Liesituuletin Lapetek Classic XH - Kodin sisustamiseen tuotteet netistä - Opdecoshop\nLapetek Classic-XH Liesituuletin\nSeinälle asennettava huippuimuriohjaukseen tarkoitettu 60 cm leveä LAPETEK CLASSIC-kupu sopii monenlaiseen keittiöön. Lisävarusteena on saatavissa jatkohormi, jonka avulla kupu voidaan asentaa tyylikkäästi myös normaalia korkeimpiin tiloihin.\nPerustoimintojen lisäksi liesituulettimessa on intensiiviteho, jälkituuletus- sekä raitisilmatoiminto. Intensiivitehon avulla käryjä poistetaan mahdollisimman suurella teholla. Jälkituuletuksen tarkoituksena on poistaa loputkin käryt huonetilasta. Raitisilmatoiminnon tarkoituksena on pitää huonetila raittiina silloinkin kun ruokaa ei laiteta.\nLAPETEK CLASSIC-X1/XH malleissa on monipuolinen ohjaus huippuimurille tai LTO-kojeelle. Katso tarkemmat tekniset tiedot asennus- ja käyttöohjeesta.\nXH malleissa on sisäänrakennettuna kaikkien eri ilmanvaihtojärjestelmien ohjausmahdollisuus (X1, X2, X3 ja X4 -järjestelmät) ja haluttu järjestelmä valitaan asennuksen yhteydessä. Mikäli käytät XH mallia X1 toiminnolla, tulee muistaa tilata erillinen takaiskuventtiili.\nHinta Hinta 949,00 € (sis. alv) Hinta 765,32 € (alv 0 %)\nTakaiskuventtiili 51100 +39,00 € (+31,45 € alv 0 %)\nJatkohormi 4051 +178,99 € (+144,35 € alv 0 %)\nLapetek Classic-X1 Liesituuletin\nHinta Hinta 735,00 € (sis. alv) Hinta 592,74 € (alv 0 %)


Nostalginen kattokruunu | Meillä kotona\nKuvat on kuvattu katseltavaksi. Pengo albumien aareita, kurkista koneen kovalevylle tai kaiva kortteja kätköistä. Digiaikana paperikuva alkaa kotioloissa olla jo katseet keräävä harvinaisuus. Samettinauhoin ripustetut kuvat saavat taatusti ansaitsemansa huomion.\nNäitä tarvitset: *nipistimiä *kortteja tai valokuvia *erisävyisiä satiininauhoja *neulaa ja lankaa\n1. Liitä nipistimellä kaksi samankokoista korttia yhteen tai jätä tausta luettavaksi, jos haluat. 2. Ompele nipistin nauhaan kiinni muutamalla käsipistolla. 3. Vaihda kuva-aiheita aika ajoin. Voit ripustaa nipistimiin myös runoja, piirustuksia, muistilappuja ja keinokukan kukintoja haluamasi tunnelman mukaan.


Romania – Sivu 3 – Viisukuppila\nMandinga hurmasi Romaniassa\n11.03.2012 11.03.2012 - by Viisukuppila\nRomanian euroviisuedustajaksi on valittu 15 ehdokkaasta Mandinga-yhtye ja kappale ”Zaleilah”. Espanjan- ja englanninkielistä sävelmää voisi kuvailla kesäisen letkeäksi. Yhtye osallistui Romanian karsintoihin myös vuonna 2005. Tuolloin bändi sijoittui neljänneksi kappaleella ”Soarele …\nRomanian esiraati on nyt pisteyttänyt kaikki vastaanotetut sävelmät ja täten valinnut finalistit. Yhteensä 15 kappaletta päätettiin ottaa mukaan 10. päivänä maaliskuuta pidettävään finaaliin. Esiraati valitsi varmuuden vuoksi myös kaksi varalaulua, …\nRomania: Kaikkien lähetettyjen kappaleiden tiedot julkistettu, osa sävelmistä kuultavissa\n28.02.2012 28.02.2012 - by Viisukuppila\nRomanialainen televisiokanava TVR on tänään julkistanut listan kaikista maan viisukarsintohin lähetetyistä kappaleista, joita on yhteensä 105. Listalla kerrotaan myös kaikkien kappaleiden esittäjät, säveltäjät ja sanoittajat. Kaikkien vastaanotettujen kappaleiden mukana ei …\nEsittelyssä Romania: Hotel FM – Change\n22.04.2011 22.04.2011 - by Kaisa Iivonen\nRomanian yleisradio TVR oli päättänyt juhlistaa uudenvuoden aattoa euroviisukarsintojen merkeissä. Karsinnat järjestettiin TVR:n televisiostudioilla maan pääkaupungissa Bukarestissa ja juontajina toimivat Romanian viime vuoden edustajat, kolmanneksi kansainvälisessä finaalissa sijoittuneet Paula Seling …\nHotel FM voitti Romanian karsinnat\n01.01.2011 01.01.2011 - by Kaisa Iivonen\nRomaniassa juhlistettiin uudenvuodenaattoa euroviisukarsintojen merkeissä. Hotel FM voitti karsinnat kappaleella ”Change”, joka oli juryn ykkös- ja yleisön kakkossuosikki. Hotel FM:lla on niin sanotusti suuret saappaat täytettävänään toukokuussa Düsseldorfissa, sillä Romanian …\nKuuntele Romanian ehdokkaat\n11.11.2010 15.11.2010 - by Kaisa Iivonen\nKuten eilen kerroimme, on Romanian yleisradio TVR valinnut uudenvuodenaattona käytävän finaalin kolmetoista kilpailukappaletta. Nyt nämä kappaleet ovat myös kuultavissa TVR:n kotisivuilla. Keskustele kappaleista foorumilla.\nRomanian toinen lehdistötilaisuus ja video\n22.05.2010 23.05.2010 - by Anssi Hänninen\nRomanian toisten harjoitusten jälkeinen lehdistötilaisus alkoi hieman myöhässä, mutta hyväntuulisten edustajien vuoksi tuo ei juurikaan paikalle saapunutta väkeä haitannut. Täydellisti englantia puhuva Ovi toimi lähinnä parivaljakon puhemiehenä ja kertoi, että …


Ravintola Bravuria - Ihmisiä, itse tehtyä pastaa ja torin kuhinaa keskellä kaupunkia. - ePressi\nRavintola Bravuria - Ihmisiä, itse tehtyä pastaa ja torin kuhinaa keskellä kaupunkia.\nAvaamme 3.3. Helsingin Kamppiin, osoitteeseen Salomonkatu 1 uuden palvelumallin ravintolan – Bravurian. Bravuriassa yhdistyvät joustava ja vaivaton ravintolakokemus sekä ruoan ja juomien huolellinen valmistaminen laadukkaista raaka-aineista.\n”Bravurian oma pasta on koko toiminnan ydin ja suurin ylpeyden aihe. Perinteiseen tapaan munista ja aidoista durum-jauhoista tehtävä pasta valmistetaan alusta asti itse paikan päällä”, kertoo Bravurian ravintolapäällikkö Leila Koski. Ruokatarjontaa täydentävät rapeat pizzat, raikkaat salaatit ja antipastit. Bravurian viinit ja muut juomat on valittu huolella täydentämään nautintoa. Espressokahvi valmistetaan vastajauhetuista pavuista, perinteiseen italialaiseen tapaan. Aterian päättävät italialaisen keittiön herkullisimmat jälkiruoat.\nBravurian palvelutapa on maailmalla suosittu ns. ”free flow” – toimintatapa. Ruoat tilataan suoraan kokilta. Juomat, kahvit ja jälkiruoat ostetaan baaritiskiltä. Jokainen asiakas saa henkilökohtaisen Bravuria-kortin, joka rekisteröi asiakkaan ostot eri myyntipisteissä. Lähtiessään asiakas maksaa laskunsa kassapisteessä.\nBravuriassa asiakkaan on mahdollista muokata ruoka-annoksesta omien mieltymystensä mukainen. Kokki valmistaa annokset asiakkaan silmien edessä ja asiakas pääsee osallistumaan oman annoksensa luomiseen. Joku pitää valkosipulista erityisen paljon pizzassa, jollekin chilin tulisuus pastan kastikkeessa on mieluista ja joku nauttii paahdetuista pinjansiemenistä salaatin joukossa.\n”Bravuria on loistava paikka rentoon tapaamiseen. Nopea lounas huipentuu iltapäivän Late Lunchiin, jolloin asiakas saa kaksi pastaa yhden hinnalla. Iltaa kohden tunnelma muuttuu ja Bravuria on hyvä kohtaus- ja etkopaikka isommallekin porukalle. Meillä kohtaavat kaupungin parhaat tyypit tiskin molemmin puolin”, hehkuttaa Leila Koski. ”Henkilökunnan valinnassa on korostettu vuorovaikutustaitoja ja halua upeaan asiakaspalveluun, meillä kokitkin pääsevät puhumaan asiakkaan kanssa!”, Koski jatkaa.\nBravuriassa vastuullisuus, eettisyys ja ekologisuus ovat tärkeä osa toimintaa. Juoma- ja ruokalistalla on lukuisia luomuviinejä ja raaka-aineita. Ruoka-annoksista lähes puolet on kasvisannoksia. Pullotetun veden asemesta myymme Bravurian omaa hiilihapotettua vettä suoraan hanasta. Veden myynnistä lahjoitamme osan Suomen luonnonsuojeluliitolle pienvesien suojelutyöhön.\nLeila Koski, Ravintolapäällikkö\npuh. 040 5401321\nLifestyleMainontaMarkkinointiMatkailuRuoka ja elintarvikkeetYmpäristö ja luonto\nFransmanni on S-ryhmän valtakunnallinen ravintolakonsepti, johon kuuluu 15 ravintolaa Suomessa ja yksi Pietarissa. Vuodesta 1987 toimineiden ravintoloiden lähtökohtana on rakkaus maalaisranskalaisen keittiön puhtaisiin ja yrttisiin makuihin ja täyteläisiin viineihin. Fransmanni-ravintolat työllistävät noin 260 henkilöä.


Pyryn murinat: huhtikuuta 2009\nLähettänyt Pyry, Kamu ja Kaisa klo 11.51 Ei kommentteja:\nNimeni on Käpälä, Pyry Käpälä. Ja toi pieni on Kamu, Kamu Käpälä. Me ollaan Käpälän veljekset.\nMeillä on tosi kivaa Kamun kanssa. Me ollaan jo tehty vähän yhteisiä hihnalenkkejä, mut ne on ollu tosi lyhyitä. Aamusin me pelataan jalkapalloo mutsin kans tos kentällä. Mutsi potkii tai heitää palloo, ja mä juoksen sen kii, ja Kamu yrittää juosta mut kii. Sit me on oltu vähän metsään tutustumassa, ja tosi paljon tos meidän omalla pihalla. Meillä on siel ämpärillinen leluja, ja me riehutaan kukkapenkeissä ja kaivetaan nurmikkoon kuoppia. Meillä on siis toosi koirahauskaa. Äippä ei vaan aina tajuu... ei oikeen tykänny ku Kamu meni joittenki sinivuokkojen päälle makaa.\nLähettänyt Pyry, Kamu ja Kaisa klo 11.31 1 kommentti:\nKohta mä pääsen kyllä sohvalle!!!\nKamu yrittää sinnikkäästi kiivetä joka paikkaan. Sohvalle, sänkyyn, syliin. Kauaa ei Pyry pääse turvaan soffalle :)\nLähettänyt Pyry, Kamu ja Kaisa klo 10.23 1 kommentti:\nPikkuveljen kasvattaminen on raskasta\nKyllä ottaa välillä voimille... Kamu on koko ajan mun kimpussa niitten terävien piikkihampaitten kanssa. Mutta onneks se ei viel pääse sohvalle....\nLähettänyt Pyry, Kamu ja Kaisa klo 10.19 Ei kommentteja:\nTänäaamuna köllittiin kamun kaa\nLähettänyt Pyry, Kamu ja Kaisa klo 12.13 Ei kommentteja:\nKamun pentutreffit Vuosaaressa\nSillä mun pikkubroidilla, Kamulla oli pentutreffit Hesassa Vuosaaressa lauantaina. Mä lähin kans mukaan vähä tsekkaan päältä, et kaikki sujuu hyvin. Meil oli taas semmonen kaaos-lauantai, niinku yleensä. Aamusta mentiin hakutreeneihin, ja Kamu tuli mukaan. Mut se sai vaa vähä jalotella Purolan maastossa, kun mä taas tein täyden hakusetin. Tuli monta ukkoo etittyä. Mä en kyl kässää, kuin ne aina onnistuu eksyyn siihen pieneen metsäpläntiin, ja aina vaa samat tyypit uudestaan. Just ku mä löydän ne, niin eiks ne typerykset me taas uudestaan törttöileen sinne metsään, ja sinnehän ne eksyy.\nNo harkoista kaasu pohjassa kaupan kautta kotiin, ja sit mutsi anto meille ruokaa. Sit Mia-täti tuli hakee meitä, ja mentiin Mian autolla sinne Vuosaareen. Mialla oli mukana Ippu-Muffe, yks Kamun pentuesisaruksista.\nSit eksyttiin, tiätty, koskahan mä pääsen autokouluun ??? Mä en ainaka eksyis kokoajan niinku äiti ja muut. Mut lopulta oltiin Vuosaaressa Rossun luona, ja sinne tuli myös Riksu.\nEli kakarat Kamu, Riksu, Rossu ja Muffe, sekä mä päällepäsmärinä. Siellä me leikittiin, ja sit mentiin meren rantaan kävelemään. Meillä oli oikeesti ihan superhauska päivä... Toivottavasti me nähään noit tyyppejä Kamun kaa useemminkin !\nLähettänyt Pyry, Kamu ja Kaisa klo 12.01 Ei kommentteja:\nLähettänyt Pyry, Kamu ja Kaisa klo 7.04 1 kommentti:\nKamu pelaa fudista\nLähettänyt Pyry, Kamu ja Kaisa klo 2.51 Ei kommentteja:\nIhan kiva toi Kamu on, siis noin pieneks tyypiks. Tänään aloitettiin sitten leikkikoulu. Mä opetin Kamulle fudista. Pelattiin tos pihalla vähä aikaa. Sit tääl sisällä mä oon opettanu Kamulle, et ku mä seison sen eessä etukroppa maassa ja peppu pystyssä, ja haukahtelen, se tarkoittaa, et leiki tyyppi leiki. Ja sit leikitään. Välillä nappula kiipeilee mun päällä, ja se tykkää kaivautua mun kainaloon nukkuun.\nAamulla mutsia nauratti ku se heräs, ja rupes kattoon, et mis me ollaan. Ja sit se huomas, et mä makoilin sängyn päässä matolla ja pikkujätkä kölli siinä mun kainalossa. Sit ku me Kamun kaa huomattii, et lopultaki se eukko alkaa tulla tajuihinsa, me rynnättii siihen sängyn viereen heiluttaan sille kilpaa häntää.\nNyt toi taapero on ihan lopen uupunu. Kai mä vähän väsytin sitä noilla jalisharkoilla. Nyt se ei jaksanu ees syödä, ku mutsi törkkäs kipon sen eteen. Poitsu vaa kurkkas kuppii, ja käänsi kylkee.\nLähettänyt Pyry, Kamu ja Kaisa klo 2.43 Ei kommentteja:\nMulle tuli pikkuveli\nMoro kaikki, en oo sit aikoihi kerenny kirjotteleen. Mut mä oon ollu vähän bisi, ku mulle tuli pikkuveli. Se tuli tänään kotiin, ja sen nimi on Kamu. Se on tosi söpö, mut ei se viel kauheesti jaksa mun kaa leikkiä. Hetken se riehuu ja pomppii mun naamaa päin, ja sit se yhtäkkiä vaan nukahtaa. Mkerron myöhemmin lisää...\nLähettänyt Pyry, Kamu ja Kaisa klo 10.03 2 kommenttia:


Itämeren arvot - ihmisen puolella - Centrum Balticum\nItämeren arvot - ihmisen puolella\nNeuvostoimperiumin tappoivat kuihtuvat aatteet ja talouden rappio. Moskovan vanhakantaisille kommunisteille jäi ainoastaan väkivalta, jota se yritti harjoittaa vielä 1980-luvun lopussa ja 1990-luvun alussa. Sekään ei lopulta auttanut.\nLopulta kun rahat loppuivat, Neuvostoliiton eri kansat muistivat, että ne olivat venäläisiä, saksalaisia, burjaatteja ja baltteja. Neuvostoliitto hajosi onneksi kypsällä tavalla, ilman suurta väkivaltaa.\nEU:n imperiumi on toisenlaisten haasteiden edessä. Sen talous-, raha- ja sisäpolitiikkaa harmonisoidaan, mutta toisaalta se on alkanut osoittamaan hajoamisen merkkejä. Iso-Britannian Brexit näytti mallia ja näyttää siltä, että Puola ja Unkari haluavat säilyttää vielä 1970-luvulla läntisessä maailmassa hyväksytyn mallin ”isänmaiden Euroopasta”, jossa kansallisvaltioilla on tärkeä rooli. Niille harmonisointi on myrkkyä.\nNäille entisille itäisen blokin maille Brysselin pakkovallan vastustaminen liittyy historiaan ja neuvostokokemukseen. Itä-Euroopan mailla on vielä elävässä muistissa se, miten kuoleva imperiumi yritti riistää niitä ja tuhota niiden kansallisen elämän. Sanelulla, pakolla ja väkivallalla niitä ei hevin saada kuriin. Brysselin on ollut vaikea ymmärtää näiden maiden psykologiaa ja maiden kapinallisuus on tulkittu silkaksi rasismiksi.\nKohdellaanko Puolaa ja Unkaria kapinallisina?\nMiksi nämä maat ärvelöivät? Syy välirikkoon on se, että Puola ja Unkari eivät halua tunnustaa kansainvälisen rikollisuuden, mafian ja ihmissalakuljettajien oikeutta ansaita rahaa ihmiskaupalla. Ne eivät halua Italiaan tulleita ihmisjoukkoja maahansa ja vetoavat EU:n perusarvoihin ja sopimuksiin. Ne perustelevat myös kantaansa sillä, että ihmissalakuljetuksesta ja pakkomigraatiosta on tullut kannattavia rikollisen toiminnan aktiviteetteja, joita EU:n toiminta pakolaisten pakkosiirroista vastusteleviin maihin osaltaan tukee. Virallisesti. Epävirallisesti näyttää siltä, että näiden maiden väestö ei ole kerta kaikkiaan halukas jakamaan siirtolaisten virtaa, sillä ihmiset kokevat, että nämä ongelmat eivät ole heidän.\nDublinin sopimuksen mukaan pakolaiset pitäisi jättää hakemaan turvapaikkaa ensimmäiseen turvalliseen maahan. Myös EU:n korkein oikeus on hyväksynyt tämän periaatteen. Kysymys on kuitenkin miljardien bisneksestä, josta hyötyvät organisoidun rikollisuuden lisäksi myös puolihämärät tahot EU:n byrokratiassa.\nKun Puola ja Unkari vetoavat konsensusperiaatteeseen ja EU:n perusarvoihin, niin Brysselin byrokraatit ja jotkut saksalaiset juristit ovat leimaavat nämä maat ns. arvoroistoiksi. On mielenkiintoista huomata miten esimerkiksi Saksassa EU-mieliset juristit vaativat sitä, että Puolalta otetaan pois sen äänivalta EU:ssa.\nKysymys on lyhyesti sanottuna valtataistelusta, jossa ei ole sääntöjä.\nMitään velvoittavia sopimuksia saada nämä ihmissalakuljetusta vastustavat maat ruotuun ei ole ja kuten meidän oma sisäministerimme Risikko totesi kuolemattomassa lausahduksessaan: ”sääntöjä ei ole ja jotkut eivät noudata niitä!”.\nHistorian opetus imperiumeista on tyly. Ne hajoavat. Yleensä hajoaminen tapahtuu taloudellisista syistä. Alkuvaiheen laajentumisen jälkeen niiden taloudelliset voimavarat ehtyvät. Rahan loppuessa myös sen arvot kuihtuvat: olivatpa ne liberaaleja tai autoritäärisiä, ne eivät kykene liimaamaan erilaisia etnisiä ja uskonnollisia ryhmiä yhteen.\nKun raha loppuu, arvot pyyhkäistään syrjään ja otetaan pakkokeinot käyttöön. Rahan loppuessa myös arvot kovenevat ja paljastuvat; esimerkiksi Neuvostoliiton loppuvaiheessa lahoavaa imperiumia pitivät koossa enää armeija ja erikoispalvelut, jotka yrittivät viime hetkellä vuonna 1991 elvyttää imperiumia vallankaappausyrityksellä.\nImperiumeilla on ollut kauniita arvoja. Ne vaihtelivat viime vuosisadalla aina brittien ”valkoisen miehen taakasta” ranskalaisten ”sivilisoimistehtävään” saakka. USA:lla kohdalla puhuttiin ”vallan vastuusta” ja ”kohtalon manifestista”, joka johti maailmaa sen ylivaltaan.\nEU:n arvot ovat eriskummallinen sekoitus läntistä ja itäistä perinnettä. Unioni toistelee dokumenteissaan ennen I maailmansotaa vallinneiden imperiumien arvoja kuten sivistystehtävää ja rauhaa. Litania on pitkä: ihmisarvo ja ihmisoikeuksien kunnioittaminen, vapaus, kansanvalta, tasa-arvo ja oikeusvaltio. Sen omien määritelmien mukaan nämä arvot yhdistävät jäsenvaltioita, eikä unioniin voi kuulua yhtään maata, joka ei tunnusta edellä mainittuja hyveitä. EU:n päätavoitteena on puolustaa näitä arvoja Euroopassa ja edistää rauhaa ja jäsenmaiden kansalaisten hyvinvointia. Ongelma on vain se, että nämä arvot ovat selektiivisiä, ts. niitä käytetään aseina tottelemattomia kohtaan.\nSuomi voisi olla tässä kiistassa välittäjänä. Meille on itämerellisenä valtiona selvää, että sanelu ja ekspansiivinen arvojen tyrkyttäminen eivät käy politiikan ohjeeksi. On löydettävä kompromissi ja edettävä hitaimman kautta. Se on sitä itämerellistä yhteistyötä, jossa suurvaltojenkin on kuunneltava eikä sanelua voida harjoittaa.\nKansallisten arvojen asettaminen Brysselin ihmisarvoja vastaan vie siihen, että yhä useampi poliitikko reuna-alueilla turvautuu kansalliseen puhuntaan. Samalla mieltä kääntävä ihmissalakuljetus ja terrorismi kääntävät vähitellen ihmiset federalisaatiota vastaan.\nAinoana keinoja on toimia päättäväisesti niin, että EU palaa askeleen taaksepäin ja unionista annetaan todella muodostua ”isänmaiden Eurooppa”, jossa erilaiset ihmiset ja kansat tuntevat olevansa osa sitä. On aivan selvää, että rikollinen ihmissalakuljetus Eurooppaan on lopetettava. Macronin idea vaikka Libyassa sijaitsevista leireistä on hyvä. Meritaksit kuuluvat Suomenlahden saaristoon – eivät Välimerelle.\nToiseksi, EU:n sanelun ja määräilyn on loputtava; itsenäisten valtioiden sisäisiin asioihin ei pidä puuttua. Se on sitä puhdasta bolsevismia ja neukkumeininkiä. Eli itämerelliset arvot kunniaan ja askel taakse hyvät EU-herrat!


Talo Tähtitaivaan Alla 2: Tuvan tuoksu\nSateinen, synkkä sunnuntai vietetään sisätiloissa,\nkotona, kynttilöiden tunnelmassa ja\nIlma oli sen verran hämärä, että meitä poikien\nkanssa alkoi jo ihan jouluttamaan ♡\nJa saahan sitä jo fiilistellä...\nvajaa 2 kuukautta ja on joulu!\nGlögit hellalle ja kohta jo sen huumaava\ntuoksu täyttikin tupasen ♡\nTunnelmallista sunnuntaita ♡\nLähettänyt Kikke klo 10.56\nTunnisteet: Joulu, Keittiö, Koti, Perhe, Syksy, Viikonloppu\nUnknown 25. lokakuuta 2015 klo 11.38\nAi kun ihania ja tunnelmallisia kuvia <3 Joulu hiipii joka nurkasta sisään :)\nJonna 25. lokakuuta 2015 klo 11.38\nNiin ihana tunnelma <3 Mukavaa päivää!\nJaana 25. lokakuuta 2015 klo 12.10\nvahvana tuoksut ja tunnelmat tulee ruudun tällekin puolelle :)\ntaidampa laittaa itsekin hellaaan tulet..tallitouhut takana ja hieman viluttaa :)\nEeviregina 25. lokakuuta 2015 klo 12.36\nKylläpä sitä vähitellen alkaa kynttilöitä kaivaa esille ja ainakin takkatulta laittaa päivittäin. Pihapuuhat taitaa kohta loppua, ei siellä enää viitsi olla. Glögiä ei silti vielä olla maisteltu, kerkiäähän sitä...\nJohanna 25. lokakuuta 2015 klo 13.13\nVoi miten ihanat kuvat ja tunnelma! Täällä on vähän samat fiilikset, alkaa jo kummasti jouluttamaan ja glögitkin on jo juotu : )\nAnsku 25. lokakuuta 2015 klo 14.02\nOi mikä tunnelma, ihana lupaus joulusta ❤\nM A R I K A 25. lokakuuta 2015 klo 20.14\nOi että mikä tunnelma ♡ olen ihan myyty ja pikkuisen jo joulun tunnelmaa hakenutkin jo.\nOikein ihanaa uutta viikkoa sinulle!\nMarsa - Sininen Kuisti 25. lokakuuta 2015 klo 20.31\nUnknown 4. marraskuuta 2015 klo 17.16\nRauhoittavvaa katsoa näitä kuvia.\nKikke 29. marraskuuta 2015 klo 15.54\nKiitos ihanista kommenteistanne ❤


Kirjaston asiakaskysely - PDF\nDownload "Kirjaston asiakaskysely"\n1 2009 Kirjaston asiakaskysely Porin kaupunginkirjasto - Satakunnan maakuntakirjasto\n3 1. Kyselyyn vastanneet Porin kaupunginkirjaston vuoden 2009 asiakaskysely toteutettiin kirjaston eri toimipisteisiin jaetuilla kyselylomakkeilla sekä kirjaston verkkosivuilla. Kyselylomakkeet olivat esillä kahden viikon ajan Vastauksia kertyi tänä aikana yhteensä 556. Sukupuolijakaumaltaan tämänkertainen kyselyotos vastasi aiempien vuosien vastaavia kyselyjä. Naisten osuus oli kolme neljännestä ja miehiä oli vastanneista 24,5%. Suurin ikäryhmä oli vuotiaat, joita oli runsas kolmannes vastaajista vuotiaita oli 26% ja vuotiaita 14%. Yli 65-vuotiaiden osuus oli 12% ja alle 15-vuotiaiden 11%. 2. Satakirjastot-tietokanta Loppuvuoden 2009 aikana otettiin käyttöön Satakunnan yleisten kirjastojen yhteinen Satakirjastottietokanta, joka toi asiakkaille uusia palveluja. Asiakkaat pystyivät nyt lainaamaan yhdellä kortilla lähes kaikista Satakunnan kirjastoista ja palauttamaan lainojaan melkein mihin tahansa maakunnan kirjastoon. Teoksiin voi myös jättää seutuvarauksen, joka kohdistuu kaikkien Satakirjastot-kimpan kirjastojen kokoelmiin. Kyselyssä asiakkailta tiedusteltiin uuden yhteisjärjestelmän tiedotuksesta ja mahdollisesta käytöstä. Lähes 80% asiakkaista ilmoitti saaneensa riittävästi tietoa Satakirjastot-yhteisjärjestelmästä. Parhaiten tietoa saatiin kirjastosta saatavista tiedotteista (45% vastanneista), kirjaston henkilökunnalta (34%) sekä kirjaston internet-sivuilta (29%). Maakunnan valtalehdestä Satakunnan Kansasta sai parhaiten yhteisjärjestelmätietoa 24% kyselyyn osallistuneista.\n4 Lähes puolet vastanneista arvioi tekevänsä Satakirjastot-yhteisjärjestelmän kirjastot kattavan seutuvarauksen vain harvoin. Vajaat 30% arveli tekevänsä varauksen silloin tällöin. 19% vastanneista uskoi ettei tee seutuvarausta koskaan ja vain 4% arvioi tekevänsä seutuvarauksen usein. Samansuuntaisia olivat tulokset myös kun kysyttiin, kuinka usein asiakkaat arvioivat palauttavansa kirjoja muuhun Satakunnan kirjastoon kuin omaan kotikuntaansa. 46% vastanneista uskoi tekevänsä niin harvoin ja 21% silloin tällöin. 28% ei odottanut käyttävänsä tätä mahdollisuutta lainkaan, kun taas 5% arveli palauttavansa lainoja toisen kunnan kirjastoon usein.\n5 3. Lainausautomaatin käyttö ja itsepalvelu Vajaat 30% kyselyyn osallistuneista kertoi käyttävänsä pääkirjaston lainausautomaatteja usein. Silloin tällöin automaatteihin turvautui 12% ja harvoin 17%. Vähän alle puolet vastanneista jätti lainausautomaattien käytön kokonaan väliin. Tärkein syy lainausautomaatin käyttämättömyyteen oli se, että haluttiin mieluummin asioida virkailijan kanssa. Näin ilmoitti lähes puolet vastanneista. 18% ei käyttänyt automaatteja, koska he eivät asioineet pääkirjastossa. 9% kyselyyn osallistuneista ei tiennyt kirjastossa automaatteja olevankaan ja 3%:n mielestä automaattien käyttö oli liian hankalaa. Vain viidesosa kyselyyn vastanneista halusi lisää opastusta lainausautomaatin käytössä. Itsepalvelun lisäämiseen kirjastossa yleensä suhtautui melko tai erittäin positiivisesti yli 60% vastanneista. Melko tai erittäin negatiivisesti itsepalveluun suhtautuvia oli puolet vähemmän eli 30% kyselyyn osallistuneista. Vajaat 10% ei osannut sanoa asiasta puoleen eikä toiseen.\n6 4. Taloudellisen taantuman vaikutus Talouden alamäki lisää usein kirjaston käyttöä työttömyyden lisääntyessä ja kansalaisten hakeutuessa käyttämään maksuttomia palveluja. Tutkimusajankohtana syksyllä 2008 alkanut taloustaantuma oli kestänyt toista vuotta. Vajaa puolet kyselyotoksesta ilmoitti, ettei taloustaantuma ole vaikuttanut heidän kirjastonkäyttötapoihinsa. Runsaat 20% sen sijaan kertoi, että he asioivat kirjastossa nyt entistä enemmän. 13% vastanneista sanoi lainaavansa kirjastosta enemmän, 11% lukevansa lehtiä useammin ja 8% viettävänsä aikaa kirjastossa entistä enemmän. Runsas kolmannes kyselyyn osallistuneista ilmoitti kokevansa maksuttomat kirjastopalvelut entistä tärkeämmiksi.\n7 5. Mielipiteet kirjaston henkilökunnasta Asiakkaiden käsityksiä kirjaston henkilökunnasta mitattiin joukolla väittämiä, joiden paikkansapitävyyttä kyselyyn osallistuneet saivat arvioida. 82% vastanneista oli täysin samaa mieltä siitä, että kirjaston työntekijät ovat luotettavia ja osittain tätä mieltä oli 15%. Väitteen työntekijät ovat kohteliaita allekirjoitti täysin 71% ja osittain 26% vastanneista. Vajaat kaksi kolmannesta hyväksyi täysin väitteen työntekijät välittävät asiakkaista ja osittain samaa mieltä oli vajaat 30% vastanneista. Väitteestä työntekijät ymmärtävät asiakkaiden tarpeet oli täysin samaa mieltä 57% kyselyyn osallistuneista ja osittain samaa mieltä 29%. Osittain tai täysin eri mieltä oli 6% vastanneista. 65% kyselyyn osallistuneista oli varauksetta sitä mieltä, että työntekijät osaavat tarpeeksi vastatakseen asiakkaiden kysymyksiin. Osittain samaa mieltä oli 30% ja osittain tai täysin eri mieltä 4%. Yleistä tyytyväisyyttä Porin kaupunginkirjaston asiakaspalvelun tasoon mitattiin väittämällä, että kokonaisuutena kirjaston asiakaspalvelu on hyvää. Täysin yhtä mieltä tämän kanssa oli neljä viidesosaa vastanneista ja osittain samaa mieltä 18%. Erimielisten osuus jäi hyvin pieneksi, sillä osittain toista mieltä oli 1,6% ja täysin vastakkaista mieltä 0,5%. Kirjaston tulostavoitteissa on päämääränä ollut saavuttaa asiakaspalvelukyselyssä 5-portaisella asteikolla vähintään tulos 4. Tässä tutkimuksessa tuo asiakaspalveluindeksi on 4,31 eli tavoite asiakaspalvelun laadun osalta on täyttynyt.\n8 6. Kiitokset ja kehittämisehdotukset Kirjaston asiakkaat saivat kyselyssä mahdollisuuden antaa kirjastolle myös vapaata palautetta ja kertoa missä heidän mielestään on parantamisen varaa. Eniten kehuja saivat edellisten vuosien kyselyjen tapaan henkilökunta sekä kokoelma. Erittäin osaava, kohtelias henkilökunta. Erinomainen palvelu -lapsiystävällisyys: voin asioida kolmen lapsen kanssa tuntematta että heidän äänensä ja kysymyksensä ovat rasite vaan päinvastoin lapset otetaan hyvin vastaan!! Sampolan kirjaston henkilökunta miellyttävää, ja ammattitaitoista! Erinomaisena pidän Ruosniemen kirjastoa. Se on lähellä, kirjastonhoitajat ovat aina ystävällisiä, auttavaisia ja osaavat hakea tietoa silloinkin, kun johtolankana on vain jokin muistikuva. Asiakaspalvelu on ensiluokkaista. Kirjasto palveluineen vie voiton vertailtaessa vaikka minkälaisia virastoja ja laitoksia! Valikoimien järjestys ja selkeys on hyvä. Henkilökunta on osaavaa ja palvelualtista. Ilmapiiri on mukava. Tarjontaa on hyvin. Kaikki, uutuudet, monipuolisuus, varaus erinomaista, mukava käydä ja asioida. Kehun muillekin (esim. työttömät, eläkeläiset, lapsiperheet, koululaiset). Kirjavalikoima laaja ja ajankohtainen. Sivukirjastoissakin valikoima hyvä. Kirjojen saatavuus nopeutunut. Kiitoksista saivat oman osansa kirjaston eri osastot ja toimipisteet, sekä mm. kirjaston sijainti, tunnelma, aukioloajat, nettisivut, lainausautomaatit, poistokirjojen myynti ja näyttelyt. Keskeinen sijainti, valoisa, viihtyisä, hyvä valikoima ja aineiston kohtuullinen saatavuus. Satks:n kirjastossa on rauhallista, hyvä valikoima lehtiä, mukavat virkailijat. Ihana asia tämä kirjastoauto. Ihan elämän asia. Palvelu ylittää kaikki hienot. Toivon että kirjastoauto kulkee edelleen. Erinomaisen monipuoliset ja informoivat nettisivut; erityisesti uutuuksien esittely ilahduttaa, varsinkin musiikkihankintojen. - Hyvä, laaja, jatkuvasti kasvava ja uudistuva musiikkivalikoima (myös nuotit) - Loistava henkilökunta! :) Kiitokset teille taas! - Näyttelyt - Monipuolinen lehtiosasto - Lasten/nuorten osasto - Kirppis! - Kaikki :) Aukioloajat ovat kattavat ja lainattavaa materiaalia runsaasti, omiin opiskeluihini liittyvää taidehistoriallista ja sosiologista kirjallisuutta löytyy paljon. Kirjoissa selkeä jako, lastenosasto on kiva ja lapset viihtyvät. Lainausautomaatit toimivat helposti ja varmasti! Porissa asuttu 2,5 vuotta ja olemme tyytyväisiä kirjaston käyttäjiä! Kiitos.\n9 Musiikkiosasto, kaunokirjallisuus, sijainti, palvelu, internet-yhteys, lainojen uusinta netissä helppoa. Lehtisali ja sen ilmapiiri. Palvelun laajuus ja kohteliaisuus. Asiantuntemus. Kirjaston tunnelma taideteoksineen on erittäin hyvä. Keskeinen sijainti. Uutuudet tulevat nopeasti. Monipuolinen lehtien lukusali! 1 vko lainauskäytäntö. Useita tietokoneita niin alhaalla kuin ylhäällä ja aulan koneet myös tosi hyvä nopeaa käyttöä varten. Mukavia näyttelyitä. Kirjastoautossa mahtava palvelu!! Mielestäni Suomen parhaita. Kysymykseen missä asioissa kirjastolla on parantamisen varaa, oli yleisin vastaus, että ei missään. Mutta kritiikin aiheitakin löytyi. Kirjaston tiloja toivottiin suuremmiksi, kokoelmaa laajemmaksi, aukioloaikoja pidemmiksi, kokoelmien järjestystä paremmaksi ja melutasoa alhaisemmaksi. Paremmat/suuremmat tilat olisi tarpeen :) Kirjasto saisi olla suurempi, koska Porissa on opiskelijoita paljon ja kirjasto on heillekin tärkeä, hyllyt jäävät kohta "pieniksi". Parkkipaikka on aikas onneton, mutta sillehän nyt ei voi mitään. Musiikkiosasto on pienehkö. Nuotit vähän sekavasti. CD telineissä paljon levyjä, niin että selaaminen ei oikein onnistu ja jotkut levyt ovat liian ylhäällä, jos on lyhyt ihminen. Kirjoja olisi oltava enemmän ja tilat isommat ja nykyaikaisemmat. Lehtiäkin voisi olla laajempi valikoima. Hyllyjärjestyksen selkeyttäminen. Yliopistokaupungin pääkirjastolle on häpeäksi, ettei ole hiljaista lukusalia. Aikuisten puolen hyllyjä voisi selkeyttää/viitoittaa, missä on mitäkin. Scifi- ja fantasiahyllyt yllättävän suppeat ja yksipuoliset. Internet tietokoneiden toiminta ja niissä neuvominen. Aina joskus käy että järjestelmä on jossakin alhaalla ja silloin ei voi kirjautua koneille ja tämä voi jatkua monta tuntia. Pitäisi aueta jo klo 9, pitkinä juhlapyhinä vaikka lukusali auki muutaman tunnin vaikka vain yhtenä päivänä. Palveluja tulisi hajauttaa perustamalla lähiöihin lisää sivukirjastoja. Hiljaisuudessa. Ei kännyköitä lainkaan tai oma tila! Nykyään Porin kirjastossa ei ole enää kirjastoille tyypillistä ihanaa rauhaa. Jopa virkailijat puhuvat kovalla äänellä ja koko ajan on hälyääniä.


Hautamäen viiden SM-rallin palkintoputki katkesi Kouvolassa – “Tällä autolla en pääse kovempaa” | UrheiluUutiset.com\n26.09.2018 / 05:36\nVille Hautamäki sijoittui Kouvolassa SM2-luokassa viidenneksi (Kuva: RPF).\nVille Hautamäki ajoi tutulla Subarullaan SM2-luokassa viidenneksi.\n– Ajoin hyvin ja kovaa, eikä autossakaan ollut pientä ohjaustehostin ongelmaa lukuunottamatta sanomista. Nyt mentiin luokassamme vain niin kovaa, että tällä autolla en pääse kovempaa, Hautamäki totesi rehdisti kilpailun jälkeen.\n– Toki omassa ajamisessa risteysajot olivat vaikeita. Niissä tuli muutamia virheitä. Kuudennella erikoiskokeella ajoin maakiven yli, joka rikkoi auton alustaa, sekä takarenkaan. Nämä asiat ei kuitenkaan ratkaisevasti vaikuttaneet tulokseemme, alajärveläinen kertasi.\nLuokkavoittoon Kouvolan SM-rallissa ajoi Jarkko Nikara ennen Henrik Pietarista. Hautamäki ja kartanlukija Enni Mälkönen hävisivät neljänneksi sijoittuneelle Esa Ruotsalaiselle 28,1 ja kolmanneksi ajaneelle Joonas Tokeelle 32,3 sekuntia. SM2-luokassa pisteissä kolmantena jatkava Hautamäki käänsi heti katseet seuraavan osakilpailuun, 16. kesäkuuta ajettavaan Pohjanmaaa Ralliin.\n– Subarussamme on eräänlaista pito-ongelmaa, jota yritämme säätöjen kautta saada paremmaksi Pohjanmaa Ralliin. Lajin vaikeus viehättää, Hautamäki päätti.\nTeksti: Hautamäki Motorsportin tiedote


Koripallo Kolumbia live tulokset, tulospalvelu\nKoripallo Kolumbia live tulokset, tulospalvelu, liveseuranta\nApua: Koripallo livescore LiveTulokset.comissa - Kolumbia. Koripallo tulospalvelu: Kolumbia + yli 150 muuta koripallo liigaa ja cupia. Erittäin nopea reaaliaikainen tulospalvelu kertoo tilanne ja lopputulos tiedot. Koripallo seuranta kattaa seuraavia kilpailuja: NBA, Korisliiga, NCAA, Euroleague, Eurocup ja yli 30 eurooppalaista liigaa LIVEnä! Löydä muita koripallo livescoreja, tilanteita ja tuloksia sarjasta Kolumbia livescore -sivulta koripallon LiveTulokset.com livescore -alueella. LiveTulokset.comin koripallo -alueen suosituimmat alueet ovat: NBA ja Euroliiga. Livescore tulospalvelumme tarjoaa koripallo tilanteet reaaliajassa, joten sinun ei tarvitse päivittää sivua.


Karttakeskus MAD SUCCESS - SEIKKAILIJAN SELF HELP - Partioaitta\nKarttakeskus MAD SUCCESS - SEIKKAILIJAN SELF HELP\nKäsikirja riittävään menestykseen ja erittäin hyvään elämään. Mad Success on ainoa self help -opas, jota koskaan tarvitset.\nTuomas Milonoff ja Riku Rantala: Mad Success - Käsikirja riittävään menestykseen ja erittäin hyvään elämään. Mad Success on ainoa self help -opas, jota koskaan tarvitset. Se on täsmäteos niin oman elämänsä travellerille, start up -hiirulaiselle, kuin pk-veijareille. Kirja, jonka avulla jokainen suomalainen selättää heikkoudet, oppii pitämään itsestään ja saa elämänsa sellaiseen kuntoon, että kauan haaveiltu maailmanympärimatka on enää vain järjestelykysymys. Tunna ja Riku ovat oppineet telluksen takamaita kolutessaan, että kaikki esteet elämässä juontuvat seitsemään heikkouteen, joita myös kuolemansynneiksi kutsutaan. Kateus, laiskuus, ylpeys, kohtuuttomuus, viha, ahneus ja himo - ne asuvat meissä kaikissa. Miten selättää laiskuus ja saada tahdonvoimaa lähteä puoleksi vuodeksi maailmalle? Miten sulattaa ego ja ymmärtää meille järjettömältä tuntuvia tapoja? Miten selättää pelihimo, addiktiot ja hyvää elämää rajoittavat riippuvuudet? Synnit eivät kuitenkaan ole ainoastaan pahasta, sillä vaikkapa viha antaa ihmiselle myös sinnikkyyttä ja neuvottelutaitoja, laiskuus vapauttaa stressistä, kateus kannustaa yrittämään enemmän ja ylpeys saa tekemään parhaansa ja ottamaan vastuuta. Syntinsä hallitsevasta ihmisestä pitävät kaikki. Tunna, Riku ja iso joukko asiantuntijoita esittävät 99 yksityiskohtaista askelta parempaan elämään, siihen miten synnit väistetään ja miten niiden parhaat puolet saadaan esiin. Täydelliseksi ei silti tarvitse tulla, parempaan pyrkiminen riittää. Olet hyvä noinkin, mutta Mad Succesin luettuasi tiedät, miten sinusta tulee vielä vähän parempi.Tuomas Milonoff ja Riku Rantala ovat aikamme tunnetuimmat matkatyöläiset. Tunnan ja Rikun Madventures-kirjoja on pakattu yli sataantuhanteen suomalaisreppuun.\nAlaotsikko: Seikkailijan self help: 99 askelta menestykseen duunissa, reissussa ja elämässä


Hyypiä jatkaa Leverkusenin peräsimessä | Yle Urheilu | yle.fi\nHyypiä jatkaa Leverkusenin peräsimessä\nSami Hyypiä jatkaa Sascha Lewandowskin kanssa saksalaisen Bayer Leverkusenin valmennusjohdossa. Kaksikko teki kolmivuotisen jatkosopimuksen.\n15.5.2012 klo 11.21päivitetty 18.2.2015 klo 14.35\nSami Hyypiä ja Sascha Lewandowski jatkavat Leverkusenin valmennusjohdossa\nKaksikko pestattiin tehtävään viime kauden lopulla\nKaksikko otti Leverkusenin valmennusvastuun huhtikuussa, kun seura potki Robin Duttin päävalmentajan paikalta. Loppukausi sujuikin loistavasti, ja tappioton kauden loppu takasi joukkueelle paikan Eurooppa-liigassa.\nHyypiä oli otettu seuran tarjottua jatkosopimusta.\n- Tämä on valtava luottamuksen osoitus. Meillä ei ollut viime kauden lopulla juurikaan aikaa muuttaa konseptia, mutta viimeiset viikot olivat menestyksekkäät minulle, Saschalle sekä koko seuralle, Hyypiä totesi Leverkusenin verkkosivuilla.\nKaksikon oli määrä alun perin toimia vain tilapäisesti seuran valmennusvastuussa loppukevään ajan, mutta joukkue nousi Hyypiän johdolla sellaiseen lentoon, että ajatus jatkosta alkoi muhia seurajohdossa.\n- Sami Hyypiä on pelannut kymmenen vuotta korkeimmalla tasolla Euroopassa ja viimeisinä kahtena aktiivivuonnaan täällä Leverkusenissa tehnyt suuren vaikutuksen. Hän on kuin tehty johtamaan joukkuetta ja tulee yhdessä Saschan kanssa varmasti johtamaan joukkuetta eteenpäin, Leverkusenin urheilujohtaja Rudi Völler sanoi seuran verkkosivuilla.